open-index/open-wikipedia-markdown huggingface dataset:
చెన్నుపాటి శేషగిరిరావు

thumb|చెన్నుపాటి శేషగిరిరావు
**చెన్నుపాటి శేషగిరిరావు** పారిశ్రామిక వేత్త, నాస్తికోద్యమ నాయకులు, సామాజిక కార్యకర్త.
## జీవిత విశేషాలు
శేషగిరిరావు 1920 జూన్ 20న విజయవాడలోని పటమట లంకలో అంజయ్య, రంగమ్మ దంపతులకు జన్మించాడు.

ఆయన మోటారు రవాణా రంగంలో పనిచేసారు. ఆయన భారత స్వాతంత్ర్యోద్యమంలో పాల్గొన్నారు. ఆయన కులాంతర వివాహాలను చేసి, లౌకిక, మానవతా వాదానికి బలమైన పునాదులు వేసారు. బహుముఖ వ్యక్తిత్వం మూలంగా ఆయన కుస్తీ క్రీడాకారుడైనందున కుస్తీ పోటీలకు రిఫరీగా కూడా వ్యవహరించారు. ఆయన న్యూఢిల్లీలో జరిగిన మొదటి ఆసియా క్రీడలలో పాల్గొన్నారు. కుస్తీ విభాగంలో మూడవ స్థానం పొందారు. ఆయన యువతను దుర్గుణాలనుండి దూరం చేయుటకు మహాత్మా గాంధీ హెల్త్ సెంటరును ప్రారంభించి ప్రకృతి వైద్యం చేయడానికి పూనుకున్నారు. ఆయన రాజకీయాలలో కూడా క్రియాశీలకంగా పనిచేసారు. ఆయన ఆంధ్రప్రదేశ్ రాష్ట్ర కాంగ్రెస్ కు సభ్యునిగా ఉన్నరు. 2000 లో న్యూఢిల్లీలో జరిగిన మోటారు ట్రాన్స్పోర్టు కాంగ్రెస్ ఆయనను "మోటారు రత్న" అవార్డును అందజేసింది.

## సామాజిక సేవ
శేషగిరిరావు కూడా స్ర్తి విద్యకోసం, వారి ఆర్థిక స్వాతంత్య్రంకోసం కృషి చేశారు. అటువంటి వారి కృషి ఫలితమే నేడు సంఘంలో స్ర్తి గౌరవంగా జీవించడానికి దోహదపడుతుంది. అప్పట్లలోనే మహిళామండలికి తన స్వంత స్థలాన్ని ఇచ్చి మహిళాభ్యున్నతికి శ్రీకారం చుట్టిన గొప్ప వ్యక్తి ఆయన. నాలుగున్నర దశాబ్దాల క్రితం నిస్సహాయస్థితిలో వున్న స్ర్తిల సామాజిక, ఆర్థిక, రాజకీయ పురోగతి సాధించాలని తద్వారా వారి జీవన స్థితిగతులను మెరుగుపరచడానికి, మేలైన భారతావనిని నిర్మించడానికి శేషగిరిరావు కృషి చేశారు. ఆయన భార్య చెన్నుపాటి విద్య ప్రముఖ హేతువాది గోపరాజు రామచంద్రరావు గారి కుమార్తె. 1950 లో వివాహం జరిగింది. వీరికి ఒక కుమారుడు, ముగ్గురు కుమార్తెలు ఉన్నారు.

## మరణం
ఆయన జూలై 18 2008 న గుండెపోటుతో మరణించారు.
## మూలాలు

## ఇతర లింకులు
* Veteran atheist, social worker and a known figure in Motor field Chennupati Seshagiri Rao dead

వర్గం:కృష్ణా జిల్లా పారిశ్రామికవేత్తలు
వర్గం:నాస్తికులు
వర్గం:గుండెపోటు మరణాలు
వర్గం:2008 మరణాలు
వర్గం:భారత జాతీయ కాంగ్రెస్ నాయకులు
వర్గం:కృష్ణా జిల్లా క్రీడాకారులు
వర్గం:కృష్ణా జిల్లా స్వాతంత్ర్య సమర యోధులు
వర్గం:గాంధేయవాదులు
వర్గం:విజయవాడ వ్యక్తులు
వర్గం:1920 జననాలు
వికాస్ గోరా

**వికాస్ గోరా** విజయవాడ నాస్తిక కేంద్ర సభ్యుడు. గోరా మనుమడు.
## జీవిత విశేషాలు
ఆయన ప్రముఖ నాస్తికవాది, విజయవాడ నాస్తిక కేంద్ర నిర్వాహకుడు అయిన గోపరాజు విజయం, సుమతి దంపతులకు జన్మించాడు. ఆయన భారతదేశంలో విపత్తు, అత్యవసర నిర్వహణ రంగంలో పనిచేస్తున్నారు. ఆయన భారతదేశం, విదేశాలలో అనేక మానవతా సంస్థలకు సలహాదారుడు, కోచ్. ఆయన యునైటెడ్ నేషన్స్, మానవతా ఏజన్సీలు, విద్యా సంస్థలు, ఇంటర్ ఏజన్సీ నెట్ వర్క్స్, క్వీన్‌లాండ్ విశ్వవిద్యాలయం, ఆస్ట్రేలియా, UNCRD, జపాన్, కేర్ ఇండియా, కోడీ ఇంటర్నేషనల్ ఇనిస్టిట్యూట్, కెనడా, బాలల హక్కులు మొదలైన దేశాలు, సంస్థలలో పనిచేసారు. ఆయన అత్యవసర నిర్వహణ, కెపాసిటీ బిల్డిం కొకరు ఉన్న ఉప వర్గంలో సభ్యునిగా యున్నారు. ఆయన భారతదేశ ప్రభుత్వం యొక్క 12వ పంచవర్ష ప్రణాళికా యొక్క ప్లానింగ్ కమిషన్ లో సభ్యులు.

ఆయనకు 2006-08 లో ప్రతిష్ఠాత్మకమైన రోటరీ వరల్డ్ పీస్ ఫెలోషిప్ లభించింది. ఈ అవార్డు యు.ఎస్.ఎ లోని రోటరీ ఫొండేషన్ నుండి లభించింది. ఈ ఫెలోషిప్ ఆస్ట్రేలియాలోని క్వీన్స్‌లాండ్ విశ్వవిద్యాలయంలో అధ్యయనానికి గానూ యివ్వబడింది. ఆయన అంతర్జాతియ సంబంధాలు, సమాజ సేవలు, కమ్యూనిటీ అభివృద్ధి, పరిసరాల జర్నలిజం, యు.ఎన్ డిప్లొమసి, అహింస మార్గం అంరియు శాంతి, సంఘర్షణల పై విశేష కృషి చేసారు.

## ప్రపంచ హ్యూమనిస్ట్‌ మహాసభలు
ఇంగ్లాండులోని ప్రపంచ ప్రఖ్యాత ఆక్స్‌ఫర్డ్‌ యూనివర్శిటీలో ప్రపంచ హ్యూమనిస్ట్‌ మహాసభలలో పాల్గొని అభివృద్ధి చెందుతున్న దృక్పథాన్ని తెలియజేయడానికి నాస్తికకేంద్రం నుండి డాక్టర్‌ విజయం, వికాస్‌ గోరాలను ఆహ్వానించారు. ఈ అంతర్జాతీయ మహాసభలలో వెయ్యికి పైగా ప్రతినిధులు 50 దేశాల నుండి పాల్గొంటున్నారు.
## మూలాలు

## ఇతర లింకులు
* Conversation with Vikas Gora
గోపరాజు రశ్మి

**గోపరాజు రశ్మి** వాసవి మహిళా మండలి ఎగ్జిక్యూటివ్ సభ్యురాలు. గోపరాజు సమరం యొక్క భార్య.
## జీవిత విశేషాలు
ఆమె ఏప్రిల్ 23 1951 న పార్లమెంటు సభ్యురాలు చెన్నుపాటి విద్య, గాంధేయవాది చెన్నుపాటి శేషగిరిరావు దంపతులకు జన్మించారు.ఆమె తల్లి భారత దేశ 7వ, 9వ లోక్ సభ సభ్యురాలు. రశ్మి 1971 లో ఆంధ్ర విశ్వవిద్యాలయం నుండి బి.యస్సీ చేసారు.1994 లో యు.కె లోని బిర్మింగం విశ్వవిద్యాలయంలో మేనేజింగ్ సస్టైనబుల్ రూరల్ డెవలప్ మెంటు పై శిక్షణ పొందారు.

## కెరీర్
ఆమె వాసవ్య మహిళా మండలి అనే స్వచ్ఛంద సంస్థకు 1980 నుండి ఎగ్జిక్యూటివ్ సెక్రటరీగా ఉన్నారు. ఆమె 2011 నుండి ఆంధ్ర ప్రదేశ్ స్టేట్ అప్రోఫియేత్ అధారిటీకి సభ్యులుగానూ, 2012-14 మహిళా శక్తి యొక్క ప్రభుత్వ శాఖకు దక్షిణ విభాగానికి ఎన్నికైనారు.2009-2012 లో గ్లోబల్ ఫ్ండ్స్ కొరకు భారతదేశంలో గల కంట్రీ కోఆర్డినేటింగ్ మెకానిజం సంస్థలో సభ్యులుగానూ, 1994-2009 లలో విజయవాడలోని ప్రభుత్వ బాలుర వసతిగృహ పరిశీలనా బోర్డు మెంబరుగానూ, 2009 నుండి విజయవాడ లోని కంట్రీ వుమెన్ అసోసియేషన్ ఆఫ్ ఇండియాకు దక్షిణ ప్రాంత చైర్మన్ గానూ, 2010 నుండి విజయవాడ మధ్య పట్టణ రోటరీ క్లబ్ లో సభ్యులుగానూ, సేవలనందించారు.
## మూలాలు

## ఇతర లింకులు

వర్గం:1951 జననాలు
వర్గం:విజయవాడ వ్యక్తులు
సునీల్ గంగోపాధ్యాయ

**సునీల్ గంగోపాధ్యాయ** ముఖ బెంగాలీ సాహితీవేత్త, సాహిత్య అకాడమీ ఆధ్యక్షుడు. బెంగాలీ సాహిత్యంపై చెరగని ముద్రవేసిన ఆయన ఐదు తరాల బెంగాలీ రచయితలకు వారధిగా నిలిచారు. కవిత, కథ, నాటకం లాంటి వివిథ రకాల ప్రక్రియల్లో తనదైన ముద్రని చూపించారు. గంగోపాధ్యాయ రచనల్ని కథావస్తువులుగా తీసుకుని కొన్ని సినిమాలు కూడా తీశారు.
## జీవిత విశేషాలు
తూర్పు బెంగాల్ లోని ఫరీదా పూర్ లో 1934 సెప్టెంబర్ ఏడో తేదీన సునీల్ జన్మించారు. కోల్ కతాలోని డమ్ డమ్ మోతీజీల్ కాలేజీ, సురేంద్రనాథ్ కాలేజీ, సిటీ కాలేజీల్లో విద్యాభ్యాసం చేశారు. కలకత్తా విశ్వవిద్యాలయంలో బెంగాల్ సాహిత్యంలో మాస్టర్స్ డిగ్రీ చేశారు. చాలా కొద్ది కాలంలోనే శక్తిమంతమైన కవిగా, రచయితగా, నవలాకారుడిగా, నాటకకర్తగా గుర్తింపు పొందారు. కవితా ప్రక్రియ అంటే సునీల్ గంగోపాధ్యాయకి ప్రాణం. క్రిత్తిబాస్ అనే పత్రికను స్థాపించి కొత్త రచయితల్ని బాగా ప్రోత్సహించారు సునీల్ గంగోపాధ్యాయ. 1985లో  సెయ్ సమయ్ నవలకు సాహిత్య అకాడెమీ అవార్డ్ ని అందుకున్నారు.
## అవార్డులు
ఆయన 1985లో సాహిత్య అకాడమీ అవార్డును గెలు పొందారు. ఆనంద పురస్కా రాన్ని 1989లో, హిందూ సాహిత్య పురస్కారం 2011 లో అందు కున్నారు.

## సునీల్ గంగోపాధ్యాయ స్మారక పురస్కారం
బెంగాలీ సాహిత్యరంగంలో సుప్రసిద్ధుడైన గంగోపాధ్యాయ అనేక  నవలలు, కవిత్వంతో పాటు విభిన్న సాహిత్య ప్రక్రియల్లో సుమారు 200 పుస్తకాలు వెలువరించారు.

గంగోపాధ్యాయ రాసిన రెండు నవలలను ప్రముఖ దర్శకుడు సత్యజిత్ రే సినిమాలుగా రూపొందించారు. గోరోమ్ భట్ ఓ నిచోక్ భూటర్ గొప్పో (స్టీమింగ్ రైస్ అండ్ ఎ గోస్ట్ స్టోరీ) అనే బెంగాలీ పుస్తకం ఆధారంగా దర్శకుడు బిప్లాబ్ రాయ్ చౌదరి శోద్ అనే సినిమా తీశారు. గంగోపాధ్యాయ స్మృత్యర్థం కోల్‌కతాకు చెందిన ‘ది బెంగాల్’ సంస్థ ఈ అవార్డును 2012లో నెలకొల్పింది. పురస్కార గ్రహీతలకు రెండు లక్షల రూపాయల చొప్పున నగదును కూడా బహూకరిస్తారు. సునీల్ గంగోపాధ్యాయ స్మారక పురస్కారాలను ప్రముఖ బెంగాలీ కవులు నీరేంద్రనాథ్ చక్రవర్తి, శంఖ ఘోష్‌లకు రాష్టప్రతి ప్రణబ్ ముఖర్జీ జనవరి 11,2014న అందజేశారు. సునీల్ గంగోపాధ్యాయ స్మారక పురస్కారాన్ని 2012 సంవత్సరానికి గాను నీరేంద్రనాథ్, 2013కు గాను శంఖ ఘోష్ అందుకున్నారు.

## మూలాలు

## ఇతర లింకులులు

* 
* 
* Website of Krittibas Patrika 
* The South Asian Literary recordings project

వర్గం:బెంగాలీ రచయితలు
వర్గం:కేంద్ర సాహిత్య అకాడమీ పురస్కార గ్రహీతలు
వర్గం:1934 జననాలు
వర్గం:2012 మరణాలు
వర్గం:భారతీయ రచయితలు
అమ్మోనియం సైనైడ్

**అమ్మోనియం సైనైడ్** ఒక రసాయనిక సంయోగ పదార్థం. ఇది అస్థిరమైన అకర్బన సమ్మేళన పదార్థం. ఈ సంయోగ పదార్థం యొక్క రసాయనిక ఫార్ములా NH4CN.
## భౌతిక ధర్మాలు
అమ్మోనియం సైనైడ్ ఒక రంగులేని చతుర్క్కోణ స్పటిక ఘన పదార్థం. ఈ సంయోగ పదార్థం యొక్క అణుభారం 44.055 గ్రాములు/మోల్. అమ్మోనియం సైనైడ్ సాంద్రత 1.02 గ్రాములు/సెం.మీ3. ఈ సంయోగ పదార్థం యొక్క భాస్పిభవన ఉష్ణోగ్రత 36&nbsp;°C. అమ్మోనియం సైనైడ్‌నీటిలో, ఆల్కహాల్‌లో కరుగుతుంది.

## రసాయన చర్యలు
అమ్మోనియం సైనైడ్‌ వియోగం చెందడం వలన అమ్మోనియా, హైడ్రోజన్ సైనైడ్ ఏర్పడును. వియోగ ఫలితంగా తరచుగా నల్లని హైడ్రోజన్ సైనైడ్ పాలిమర్ ఏర్పడును.
:NH4CN → NH3 + HCN
అమ్మోనియం సైనైడ్‌ ద్రావణం లోహ లవణాలతో చర్య వలన ఉభయ వియోగం చెందును. గ్లైఅక్షల్ (glyoxal) తో చర్య వలన అమినోఅసిటిక్ ఆమ్లాన్ని (glycine) ఏర్పరచును.
:NH4CN + (CHO)2 → NH2CH2COOH + HCN
అలాగే కిటోన్సుతో చర్య ఫలితంగా అమినో నైట్రైల్స్ (aminonitriles) ఏర్పరచును.
:NH4CN + CH3COCH3 → NH2CH2CH2CH2CN + H2O

## ఉత్పత్తి
తక్కువ ఉష్ణోగ్రత వద్ద సజల అమ్మోనియాలో హైడ్రోజన్ సైనైడ్‌ను బబ్లింగ్ చెయ్యడం ద్వారా అమ్మోనియం సైనైడ్‌ను ఉత్పత్తి చెయ్యుదురు.
:HCN + NH3(aq) → NH4CN(aq)
కాల్షియం సైనైడ్ తో అమ్మోనియం కార్బోనేట్ రసాయనిక చర్య జరిపిన అమ్మోనియం సైనైడ్ఏర్పడును.
:Ca(CN)2 + (NH4)2CO3 → 2 NH4CN + CaCO3
పొడి (dry) స్థితిలో ఉన్న పొటాషియం సైనైడ్ లేదా పొటాషియం పెర్రో సైనైడ్,, అమోనియం క్లోరైడ్ మిశ్రమాన్ని వేడి చేసి, ఆవిరి రూపంలో వెలువడిన అమ్మోనియం సైనైడ్‌ను స్పటికాలుగా మారునట్లు చల్లార్చటం ద్వారా కూడాతయారు చెయ్య వచ్చును.
:KCN + NH4Cl → NH4CN + KCl

## విష స్వభావం
అమ్మోనియం సైనైడ్‌ ద్రవంగా లేదా ఘన పదార్థంగా అత్యంత విషకారి.జీర్ణాశయంలో చేరిన మరణం సంభవించును. ఘన రూప అమ్మోనియం సైనైడ్ ప్రభావానికి గురైన ఇది అత్యంత ప్రమాదకరమైన హైడ్రోజన్ సైనైడ్,, అమ్మోనియాగా విఘటన చెందటం వలన చాలా ప్రమాదకరం.
## రసాయన విశ్లేషణ
అమ్మోనియం సైనైడ్‌లో ఉన్న మూలకాల నిష్పతి :హైడ్రోజన్ ( H) : 9.15%, కార్బన్ (C) : 27.23%, నత్రజని (N) : 63.55%.
## మూలాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:అమ్మోనియా సమ్మేళనాలు
వర్గం:అకర్బన సమ్మేళనాలు
అమ్మోనియం పెర్క్లోరేట్

**అమ్మోనియం పెర్క్లోరేట్ ** (Ammonium perchlorate ) ఒక రసాయనిక సంయోగ పదార్థం.ఇదిఒక ఆకర్బన రసాయన సమ్మేళన పదార్థం. రసాయనిక ఫార్ములాNH4ClO4
## భౌతిక ధర్మాలు
అమ్మోనియం పెర్క్లోరేట్ తెల్లని స్పటికాకార ఘనపదార్థం. పెర్క్లోరిక్ ఆమ్లం, అమ్మోనియాల రసాయనిక సంయోగం వలన ఈ సమ్మేళన పదార్థం ఏర్పడినది. అమ్మోనియం పెర్క్లోరేట్ ఒక శక్తి వంతమైన ఆక్సికరణి. అమ్మోనియం పెర్క్లోరేట్ యొక్క అణుభారం 117.49 గ్రాములు/మోల్.ఈ సమ్మేళన పదార్థం యొక్క సాంద్రత 1.95 గ్రాములు/సెం.మీ3.నీటి లోను, మిథనాల్ లోను కరుగుతుంది. అయితే ఈథర్ లో కరుగదు. అర్థోరొమ్బిక్ అణుసౌష్టవం కలిగియున్నది.

## రసాయన చర్యలు
### అణువియోగం
చాలా అమ్మోనియం లవణాలవలె అమ్మోనియం పెర్క్లోరేట్ కుడా ద్రవీభవనము చెందుటకు ముందే వియోగం చెందును.కొద్దిగా వేడి చెయ్యగానే క్లోరిన్, నైట్రోజన్, ఆక్సిజన్,, నీరుగా అమ్మోనియం పెర్క్లోరేట్ వియోగం చెందును.
:2 NH4ClO4 → Cl2 + N2 + 2 O2 + 4 H2O
ఎక్కువ ఉష్ణోగ్రతకు వేడిచేసినఅమ్మోనియం పెర్క్లోరేట్ విస్పోటన చెందును.అమ్మోనియం పెర్క్లోరేట్ సమ్మేళనం, తరగతి 4కి చెందిన ఆక్సీకరణి.

## ఉత్పత్తి
అమ్మోనియా, పెర్‌క్లోరిక్ ఆమ్లంల (perchloric acid) మధ్య రసాయనిక చర్య వలన అమ్మోనియం పెర్క్లోరేట్ ఉత్పత్తి అగును.పారిశ్రామిక అవసరాల నిమిత్తం కూడా ఈ విధానంలోనే ఉత్పతి చెయ్యుదురు.
అమ్మోనియం లవణాలను సోడియం పెర్క్లోరేట్ తో రసాయన చర్య జరిపించడం వలన కూడా అమ్మోనియం పెర్క్లోరేట్ ఉత్పత్తి చెయ్యవచ్చును .అమ్మోనియం పెర్క్లోరేట్ రంగులేని స్పటికాలుగా ఘనిభవించును.
## వినియోగం
అమ్మోనియం పెర్క్లోరేట్ ను ప్రాధాన్యంగా ఘన ఇంధన ప్రొపెల్లెంట్/ చోదకము (propellant) తయారీలో ఉపయోగిస్తారు.

అమ్మోనియా పెర్క్లోరేట్ ను పొడిగా చేసిన అల్యూమినియం వంటి ఇంధనం లేదా ఎలాస్టమేరిక్‌వంటి బంధకాలతో మిశ్రమం చేసినప్పుడు స్వయంగా, మామూలు వాతావరణ వత్తిడి వద్ద దహనం చెందును.

దశాబ్దాలుగా ఘన రాకెట్ చోదకాలలో, స్పేస్ లాంచ్‌లలో, స్పేస్ సెటిల్ సాలిడ్ రాకెట్ బుస్టార్‌లలో ఆక్సీకర ణిగా వినియోగిస్తున్నారు. కొన్నిరకాల బాణసంచా వస్తువులలో కూడా అమ్మోనియా పెర్క్లోరేట్‌ను వినియోగిస్తున్నారు.

## విషస్వభావం
అమ్మోనియం పెర్క్లోరేట్ కొద్దిగా తగుమాత్రపు విషగుణాన్ని కలిగిఉన్నది.అమ్మోనియం పెర్క్లోరేట్ యొక్క LD2-4గ్రాములు/కిలో. జీర్ణవవస్థ నుండి శీఘ్రంగా తొలగింపబడును.అయితే దీర్ఘకాలిక ప్రభావానికి, అతితక్కువ మోతాదులో గురైనప్పటికి వివిధ థైరాయిడ్ సమస్యలకు లోను అయినట్లు తెలుస్తున్నది.
## ఇవి కూడా చూడండి
*అమ్మోనియం థయోసైనేట్

## మూలాలు

వర్గం:అమ్మోనియా సమ్మేళనాలు
వర్గం:అకర్బన సమ్మేళనాలు
వర్గం:రసాయన శాస్త్రం
నంది నాటక పరిషత్తు - 2014

**ఆంధ్రప్రదేశ్ రాష్ట్ర చలనచిత్ర, టెలివిజన్, నాటకరంగ అభివృద్ధి సంస్ధ** ప్రతి సంవత్సరం సినిమా, టెలివిజన్ రంగాలతోపాటు నాటకరంగానికి కూడా నంది పురస్కారాలను అందజేస్తుంది. వివిధ విభాగాల్లో ఉత్తమమైన వాటిని ఎంపిక చేసి బహుమతులు అందజేస్తారు. దీనినే నంది నాటక పరిషత్తు అంటారు.

ప్రత్యేక తెలంగాణ ఉద్యమం జరుగుతున్న కారణంగా 2014 నంది నాటక పరిషత్తును నిర్వహించడంలో ఆలస్యం జరిగింది. దాంతో 2013, 2014 సంవత్సరాల నంది నాటకోత్సవాలను ఒకేసారి నిర్వహించారు. 2015 మే 16 నుండి 30 వరకి, రాజమండ్రి లోని ఆనం కళాకేంద్రంలో **నంది నాటక పరిషత్తు - 2014** జరిగింది. 15 రోజుల పాటు జరిగిన నాటకోత్సవంలో ఒకరోజు 2013 నాటక ప్రదర్శనలు, మరోరోజు 2014 నాటక ప్రదర్శనలు జరిగాయి. విజేతలకు జూన్ 1న ఆంధ్రప్రదేశ్ మఖ్యమంత్రి నారా చంద్రబాబు నాయుడు గారి చేతుల మీదుగా బహుమతుల ప్రదానం జరిగింది.

## నందమూరి తారక రామారావు రంగస్థల పురస్కారం
నాటకరంగానికి విశేషమైన సేవలందించిన వారికి **నందమూరి తారక రామారావు రంగస్థల పురస్కారం** పేరిట ఒక లక్ష రూపాయల నగదు పారితోషికంతో ఘనంగా సత్కరిస్తున్నారు. 
2014 సంవత్సరానికి గాను నల్లూరి వెంకటేశ్వర్లు (సాంఘిక నాటకం) గారికి అందజేశారు.

## జ్యూరి సభ్యులు
* **పద్యనాటకాలు:** బీ.ఎన్.ఐ.ఎం (హైదరాబాదు), వై. గోపాలరావు (శ్రీకాకుళం), కె. వనజకుమారి (అనంతపురం).
* **సాంఘిక నాటకాలు:** ఎస్. అరుణకుమారి (కడప), వీబీజీవీకెఎం రాజు (కాకినాడ), ఎస్. బాలచందర్ (గుంటూరు).
* **సాంఘిక నాటికలు:** ఎంసీ దాసు (విజయవాడ), జే.ఎస్.ఆర్. ఆంజనేయులు (నెల్లూరు), హైమావతి (హైదరాబాదు).
* **పిల్లల నాటికలు:** డి. రామకోటేశ్వరరావు (గుంటూరు), వనజ నర్సింహారావు (పాలకొల్లు), సీ.హెచ్. ప్రభావతి (హైదరాబాదు).

## ప్రదర్శించిన నాటక/నాటికలు

## చిత్రమాలిక

File:Exhibition in Rajamandri Nandi Theatre Festivai 2015.jpg|ఛాయ చిత్ర ప్రదర్శన
File:Exhibition in Rajamandri Nandi Theatre Festivai 2015 1.jpg| ఛాయ చిత్ర ప్రదర్శన
File:Exhibition Entry in Rajamandri Nandi Theatre Festivai 2015.jpg| ఛాయ చిత్ర ప్రదర్శన ప్రవేశ ద్వారం
File:Aanam kalavedhika in Rajamandri Nandi Theatre Festivai 2015.jpg|ఆనం కళాకేంద్రం ప్రవేశ ద్వారం
File:Aanam kalavedhika in Rajamandri Nandi Theatre Festivai 2015 1.jpg|ఆనం కళాకేంద్రం ప్రవేశ ద్వారం
File:Stall in Rajamandri Nandi Theatre Festivai 2015.jpg|ఉత్పత్తుల ప్రదర్శన, అమ్మకపు స్టాల్
File:Aanam kalavedhika Gate in Rajamandri Nandi Theatre Festivai 2015.jpg|ఆనం కళాకేంద్రం ప్రవేశ ద్వారం
File:Performances list in Rajamandri Nandi Theatre Festivai 2015.jpg|ప్రదర్శనల పట్టిక


## ఇవికూడా చూడండి

* నంది నాటక పరిషత్తు - 1998
* నంది నాటక పరిషత్తు - 1999
* నంది నాటక పరిషత్తు - 2000
* నంది నాటక పరిషత్తు - 2001
* నంది నాటక పరిషత్తు - 2002
* నంది నాటక పరిషత్తు - 2009
* నంది నాటక పరిషత్తు - 2013
* నంది నాటక పరిషత్తు - 2015
* నంది నాటక పరిషత్తు - 2016
* నంది నాటక పరిషత్తు - 2017

## మూలాలు

* ఆంధ్రప్రదేశ్ రాష్ట్ర చలనచిత్ర, టెలివిజన్, నాటకరంగ అభివృద్ధి సంస్ధ అధికారిక అంతర్జాలం
* నాటక ప్రదర్శన చిత్రమాలిక

వర్గం:నంది నాటక పరిషత్తు
అమ్మోనియం సల్ఫైడ్

**అమ్మోనియం సల్ఫైడ్** (Ammonium sulfide) ఒకరసాయనిక సంయోగ పదార్థం.ఈ సమ్మేళనపదార్థాన్ని డై అమ్మోనియం సల్ఫైడ్ అనికూడా అంటారు.
## భౌతిక లక్షణాలు
అమ్మోనియం సల్ఫైడ్ పసుపురంగు స్పటికాలుగా ఏర్పడి ఉన్న ఘనపదార్థం.ఇది అస్థిరమైన లవణం. ఈ సమ్మేళనంయొక్క రసాయన ఫార్ములా (NH4)2S.అమ్మోనియం సల్ఫైడ్ సంయోగ పదార్థంయొక్క అణుభారం 68.154 గ్రాములు/మోల్. అమ్మోనియం సల్ఫైడ్ సంయోగ పదార్థం యొక్క సాంద్రత 0.997 గ్రాములు/సెం.మీ3. సాధారణ వాతావరణ వత్తిడి వద్ద ఈ రసాయన పదార్థం వియోగం చెందును. అమ్మోనియం సల్ఫైడ్ నీటిలో కరుగును.సాధారణ ఉష్ణోగ్రత వద్ద 100 మి.లీ నీటిలో 128.1 గ్రాముల అమ్మోనియం సల్ఫైడ్ కరుగును. ఆల్కహాల్, అమ్మోనియా ద్రావణంలో అమ్మోనియం సల్ఫైడ్ కరుగును.

## రసాయన చర్యలు
అమ్మోనియం సల్ఫైడ్ వాతావరణం లోని గాలితో అక్సీకరణ చెందటమం వలన పైరోఫొరిక్ (pyrophoric) గా మార్పు చెందును.అమ్మోనియం సల్ఫైడ్ చెమ్మ/తేమతో ప్రతి చర్యవలన నెమ్మదిగా వియోగం చెంది హైడ్రోజన్ సల్ఫైడ్ వాయువును విడుదల చేయును. హైడ్రోజన్ సల్ఫైడ్ వాయువు మండే లక్షణాలు కలిగియున్నది. స్వచ్ఛమైన/శుద్ధమైన అమ్మోనియం సల్ఫైడ్‌ను నీటిలో కరగించిన మొదట వేడి విడుదల అగును

## ఉపయోగాలు
*అరుదుగా అమ్మోనియం సల్ఫైడ్‌ను పొటోగ్రాఫిక్ డెవలపింగ్‌లో ఉపయోగిస్తారు.
*అమ్మోనియం సల్ఫైడ్ ఒక రకమైన దుర్గంధం కలిగి ఉన్నందున దీనినిపరిహాసకృత్యముగా దుర్గందముకల్గించు స్టింక్ బాంబు (stink bomb) ల తయారిలో ఉపయోగిస్తారు.
*క్షయకరణి కారకంగాఅమ్మోనియం సల్ఫైడ్‌ను ఉపయోగిస్తారు.
*వస్త్ర తయారీలోఅమ్మోనియం సల్ఫైడ్‌ను ఉపయోగిస్తారు.
## రక్షణ/భద్రత
అమ్మోనియం సల్ఫైడ్ ద్రవాణం చర్మాన్ని సోకడం వలన హైడ్రోజన్ సల్ఫైడ్‌ విషవాయువు విడుదల అయ్యి  విషప్రభావం కల్గించును.అందుచే ప్రమాదభరితమైనదిగా గుర్తించారు.
30 నిమిషాలకు మించి,500ppm ప్రమాణంలో అమ్మోనియం సల్ఫైడ్ ఆవిరులను పీల్చిన తలనోప్పి, తలతిప్పుడు, చూపు మందగించడం ( dizzines,, శ్వాసకోశ న్యూమొనియాకలిగే అవకాశమున్నది.600ppm కి మించి 30 నిమిషాలు అమ్మోనియం సల్ఫైడ్ ఆవిరుల ప్రభావానికి లోనైన మరణం సంభవించును.జీర్ణ వ్యవస్థలో చేరిన మ్యూకస్ పొరలు, కడుపులో ఇరిటేసన్ కలుగును.కళ్ళకు అమ్మోనియం సల్ఫైడ్ ద్రావణం స్పర్శ వలన కళ్ళు మండును.

## ఇవికూడా చూడండి
*అమ్మోనియా

## మూలాలు

వర్గం:రసాయన శాస్త్రం
వర్గం:అమ్మోనియా సమ్మేళనాలు
వర్గం:అకర్బన సమ్మేళనాలు
సత్యపదానంద ప్రభూజీ

**సత్యపదానంద ప్రభూజీ** హిందూ ఆధ్యాత్మిక గురువు. ఆయన సాయిధామం (కీసర) వ్యవస్థాపకుడు. సాయిధామం ద్వారా విద్యాలయం, వృద్ధాశ్రమం, వృత్తి శిక్షణాకేంద్రం నిర్వహిస్తూ ధార్మిక సేవకు పాటుపడిన మార్గదర్శకుడాయన.
## జీవిత విశేషాలు
ఆయన 1939 ఫిబ్రవరి 21 న గుంటూరు జిల్లా మానేపల్లి గ్రామంలో జన్మించారు.డబుల్ ఎంఏ చేశారు.సివిల్ ఇంజనీరింగ్, న్యాయవాద పట్టాలు కూడా పొందారు. ప్రభుజీ ఉపాధ్యాయ వృత్తిలో కొనసాగిన అనంతరం 1989లో పేదలకు సేవచేసేందుకు, ప్రజలను భక్తిమార్గంలో నడిపేందుకు సాయిధామం ఆశ్రమాన్ని స్థాపించారు. ఆయన మూడు దశాబ్దాలుగా స్వచ్ఛంద అంరియు ఆధ్యాత్మిక కార్యక్రమాలు చేపడుతున్నారు. ప్రభుజీ సన్యాసం స్వీకరించిన తర్వాత ఆయన కుటుంబీకులు హైదరాబాద్‌లోనే ఉంటున్నారు. ప్రభుజీ తన ఆధ్యాత్మిక ప్రసంగాలతో యువతను సన్మార్గంలో నడిపించారు. ప్రజలను ఆధ్యాత్మికతవైపు మళ్లించి సేవా కార్యక్రమాల్లో భాగస్వాములను చేసారు.స్వామీజీ నిరంతరం హిందూ సమాజం సంరక్షణకు కృషి చేశారు. సనాతన ధర్మ పరిరక్షణకు ఆయన నిరంతరం పరితపిస్తుండేవారు. ష్ట్రీయ స్వయం సేవక్ సంఘ్ (ఆర్‌ఎస్‌ఎస్) లో కూడా చాలా కాలం పనిచేశారు. సమాజ సేవకోసం తపించిన సత్యపదానంద 1989 లో ఉపాధ్యాయ వృత్తిని పరిత్యజించి సమాజ సేవకు నడుంకట్టారు.

## సాయిథామం
ఆయన సాధన, ద్యానం చేయుటకు "సాయిథామం" అనే పుణ్యక్షేత్రాన్ని స్థాపించారు. 
స్వామిజీ స్థాపించిన ఆశ్రమాల్లో పేద విద్యార్థులకు 1నుంచి 10వ తరగతి వరకూ ఉచిత విద్య, అనాథ బాలలు, వృద్ధులకు అండగా అనాధాశ్రమం ఏర్పాటు చేశారు. ఆశ్రమంలో వైద్యశాలను ఏర్పాటు చేసి ప్రజలకు ఉచిత వైద్యసేవలు అందింస్తారు.ఈ ఆశ్రమం హైదరాబాద్‌నుండి 30 కిలోమీటర్ల దూరంలో (ప్రముఖ శైవక్షేత్రమైన కీసర నుండి ఆరుకిలోమీటర్ల దూరం) నెలకొని ఉంది. ఇందుకోసం 1991 లో 33 ఎకరాల స్థలాన్ని ఎన్నుకున్నారు. విద్య, వైద్యం, ఆధ్యాత్మిక కార్యక్రమాలు, సా మాజిక సేవా కార్యక్రమాలకు కేంద్రంగా దీన్ని తీర్చిదిద్దారు. షిర్టీసాయి భక్తుడైన సత్యపదానంద ఈ సంస్థలకు కేంద్రంగా రూపొందించిన క్షేత్రానికి ‘సాయిధామం’ అన్న పేరు పెట్టారు. షిర్డీసాయి ఆశీస్సులతో సత్యపదానంద చేపట్టిన పథకాలు, కార్యక్రమాలు విజయవంతంగా నడుస్తున్నాయి.సాయిధామం కేంద్రంగా షిర్డీసాయినాథుడి బోధనలను, తత్త్వాన్ని ప్రచారం చేసేందుకు రెండు ప్రధాన విభాగాలు ఏర్పాటు చేశారు. మొదటిది ఆధ్యాత్మిక విభాగం కాగా, రెండవది సేవా విభాగం .
## మరణం
ఆయన జూలై 23 2015 గురువారం పరమపదించారు. నల్లగొండ జిల్లా బొమ్మలరామారం మండలం పెద్దపర్వతాపురంలోని ఆశ్రమంలో అస్వస్థతకు గురైన ప్రభుజీకి చికిత్స చేయించేందుకు గురువారం ఉదయం ఆసుపత్రికి తరలించిన కొద్దిసేపటికే తుది శ్వాస విడిచారు.

## మూలాలు

## ఇతర లింకులు
* సమాజ సేవలో తరించిన సత్యపదానంద 

వర్గం:ఆధ్యాత్మిక గురువులు
వర్గం:2015 మరణాలు
వర్గం:హిందూ గురువులు
వర్గం:1939 జననాలు
వర్గం:గుంటూరు జిల్లా ఆధ్యాత్మిక వ్యక్తులు
వక్కలంక లక్ష్మీపతిరావు

thumb|వక్కలంక లక్ష్మీపతిరావు.
**వక్కలంక లక్ష్మీపతిరావు** ప్రముఖ తెలుగు కవి, సాహితీకారుడు. కోనసీమ కవికోకిలగా లబ్దప్రతిష్టులాయన.  వారికి ప్రకృతి పట్ల ఆరాధన, దేశాభిమానం, ప్రకృతికి మూలాధారమైన పరమేశ్వరుడంటే భక్తి మెండు. ప్రాచీన అధునాతన కవితా వారధిగా సుమారు నాలుగు తరాల శ్రోతలకు లక్ష్మీపతిరావు గారు సుపరిచితులు. అమలాపురం శ్రీ కోనసీమ భానోజీ రామర్సు కళాశాలలో తెలుగు విభాగ అధిపతిగా పనిచేశారు.
## జీవిత విశేషాలు
ఆయన 1924 లోజన్మించారు.
ఆయన అనేక లలితగీతాలు, దేశభక్తి గీతాలు రచించారు. అవి 1970-90 ప్రాంతాలలో విరివిగా ఆకాశవాణి కేంద్రాలలో వినపిస్తూ ఉండేవి. ఇప్పటికీ అప్పుడప్పుడు ఆకాశవాణి కేంద్రాలనుంచి పున: ప్రసారం అవుతూ ఉంటాయి. అప్పట్లో ఆకాశవాణి గుర్తింపు ఉన్న రచయిత. ఇవే కాక ఇంకా అనేక గ్రంథాలు రాసారు. ఆయన రచనలను స్వర్గీయ రాష్ట్రపతి వి.వి.గిరి, అక్కినేని నాగేశ్వరరావు,ఎస్.పి.బాలసుబ్రహ్మణ్యం లాంటి వారికి అంకితం యిచ్చారు. పారిజాతాపహరణం సిద్ధాంత వ్యాసం వ్రాసారు.ఈయన కావ్యాలు రాయడంతోపాతు దైవక్షేత్రాలపై చక్కనిపాటలు వ్రాసారు. ఆయన కాళీదాసు మేఘ సందేశాన్ని తెలుగులో వ్రాసారు.

## రచనలు
* సుమాంజలి
* స్వాతంత్ర్యభారతి
* కవితా లోకము
* కవితావసంతం
* వీరభారతము
* జలదగితి
## ఆయన రాసిన దేశభక్తి గీతం
" నవభారతనందనాన 
వలపు లొలుకుపువ్వుల్లారా !
తెలుగుతల్లివదనమ్మున 
విరిసినచిరునవ్వుల్లారా !
నవతావాదుల్లారా !
మానవతావాదుల్లారా !
నవచైతన్యం ఉరకలు వేసే 
యువతీయువకుల్లారా !
భారతయువతీయువకుల్లారా !
నవభారతనిర్మాతల్లారా ! "

## మరణం
ఆయన జూలై 15 2010 న మరణించారు.

## మూలాలు

వర్గం:తెలుగు కవులు
వర్గం:తెలుగు రచయితలు
వర్గం:1924 జననాలు
వర్గం:2010 మరణాలు
వక్కలంక

* వక్కలంక (గ్రామం)

## ప్రసిద్ధులు
* వక్కలంక లక్ష్మీపతిరావు : గీత రచయిత.
* వక్కలంక సీతారామారావు : కవి
* వక్కలంక వీరభద్రకవి
* వక్కలంక సరళ : తెలుగు సినిమా గాయని.
బేరియం ఫ్లోరైడ్

బేరియం ఫ్లోరైడ్ ఒకరసాయన సమ్మేళన పదార్థము. ఇది ఒక అకర్బన సంయోగ పదార్థం. ఈ సమ్మెలన పదార్థం బేరియం, ఫ్లోరిన్ మూలకాల సంయోగం వలన ఏర్పడినది.ఇది ఒక లవణం . ప్రకృతిలో లభించు బేరియం ఫ్లోరైడ్ యొక్క ఖనిజం ఫ్రాంక్‌డిక్సోనైట్ (frankdicksonite).
## భౌతిక లక్షణాలు
బేరియం ఫ్లోరైడ్ పారదర్శకంగా కనిపించు ఘన పదార్థం. బేరియం ఫ్లోరైడ్ యొక్క అణుభారం 175.34 గ్రాములు/మోల్.ఈరసాయన సమ్మేళన పదార్థము యొక్క సాంద్రత 4.893 గ్రాములు/సెం.మీ3,25°Cవద్ద.బేరియం ఫ్లోరైడ్ యొక్క ద్రవీభవన స్థానం 1368&nbsp;°C (2,494&nbsp;°F;1,641 K)., దీని బాష్పీభవన స్థానం 2,260&nbsp;°C. (4,100&nbsp;°F; 2,530K).నీటిలో ద్రావణియత చాలా తక్కువ.20&nbsp;°C వద్ద 100 మి.లీ.నీటిలో 0.16 గ్రాములు మాత్రమే కరుగును.బేరియం ఫ్లోరైడ్, మిథనాల్, ఇథనాల్‌లలో కరుగును. ఈ రసాయన సంయోగ పదార్థము యొక్క వక్రీభవనసూచిక 1.455.రసాయన సంకేత /ఫార్ములా BaF2.

## ఉపయోగాలు
బేరియం ఫ్లోరైడ్ 150-200&nbsp;nm నుండి 11–11.5&nbsp;µm, తరంగ దైర్ఘ్యము కలిగిన అతినీలలోహిత, పరాణు కిరణాలకు పారదర్శకం.అందువలన ఈ సంయోగ పదార్థాన్ని దృశ్య సంబంధితపరికారాల రూపకల్పనలో కటకం వంటివి తయారు చెయ్యుటలో ఉపయోగిస్తారు.ఇన్ఫ్రారెడ్ స్పెక్ట్రోస్కోపి (infrared spectroscopy) యొక్క గవాక్షము లో,  ప్రత్యేకంగా ఇంధన నూనె ల విశ్లేషణచెయ్యు సందర్భంలో ఉపయోగిస్తారు.

బేరియం ఫ్లోరైడ్ ను ఎక్సు కిరణాలను, గామా కిరణాలను లేదా అటువంటి శక్తివంతమైన కణాలను (particles) గుర్తించుటకు సింటిలేటరు (scintillator) గా ఉపయోగిస్తారు.
అల్పా, బీటా కణాలకు కుడా బేరియం ఫ్లోరైడ్ ప్రతిస్పందిస్తుంది. ఎక్కువ శక్తివంతమైన (10–150 MeV) న్యుట్రానులను గుర్తించుటకు కూడా బేరియం ఫ్లోరైడ్‌ను ఉపయోగిస్తారు.ఇది మిగతా scintillators కు భిన్నంగా, అతినీలలోహిత కాంతిలో మెరువదు (glow).

500&nbsp;°C వరకు వేడి చేసినప్పుడు నీటి వలన ఇదిక్షీణతకు (corrode) గురైతుంది.అయితే పొడి వాతావరణ పరిసరాలలో 800°Cవరకు ఎటు వంటి నష్టంకలుగకుండ ఉపయోగించవచ్చును. నీరుతో బేరియం ఫ్లోరైడ్ యొక్క నిరోధకతగుణం, కాల్షియం ఫ్లోరైడ్ కన్న తక్కువ.

బేరియం ఫ్లోరైడ్‌ను ఎనామిల్, గ్లేజింగు ఫ్రిట్స్ ఉత్పత్తిలో ప్రేయో పెసిఫైయింగ్ (preopacifying ) కారకంగా ఉపయోగిస్తారు.వెల్డింగ్ పూరకాలలో (flux), వెల్డింగ్ ఎలక్త్రోడుల తయారీలో ఉపయోగిస్తారు.లోహతయారిలో కుడా ఉపయోగిస్తారు.అల్యూమినియం లోహాన్ని శుద్ధి చెయ్యుటకు మోల్టన్ బాత్ గా ఉపయోగిస్తారు.

## ఇవికూడా చూడండి
*బేరియం
*ఫ్లోరిన్

## మూలాలు

వర్గం:రసాయన శాస్త్రం
వర్గం:రసాయన పదార్థాలు
వర్గం:బేరియం సమ్మేళనాలు
వర్గం:అకర్బన సమ్మేళనాలు
గ్యారగొండన హళ్ళి

**గ్యారగొండన హళ్ళి**, అనంతపురం జిల్లా, ఆగలి మండలానికి చెందిన రెవెన్యూయేతర గ్రామం. 

## మూలాలు

## బయటి లింకులు
జెల్లిపల్లి

**జెల్లిపల్లి **, అనంతపురం జిల్లా, కంబదూరు మండలానికి చెందిన రెవెన్యూయేతర గ్రామం 

## మూలాలు

## బయటి లింకులు
చెరువులపల్లి

**చెరువులపల్లి **, శ్రీ సత్యసాయి జిల్లా, కొత్తచెరువు మండలానికి చెందిన గ్రామం. 

:
## మూలాలు

## వెలుపలి లంకెలు
సంజీవపురం (గార్లదిన్నె)

**సంజీవపురం **, అనంతపురం జిల్లా, గార్లదిన్నె మండలానికి చెందిన రెవెన్యూయేతర గ్రామం.

## మూలాలు

## మూలాలజాబితా

వర్గం:గార్లలదిన్నె మండలంలోని రెవిన్వూయేతర గ్రామాలు
బందర్లపల్లి

**బందర్లపల్లి **, అనంతపురం జిల్లా, తాడిపత్రి మండలానికి చెందిన రెవెన్యూయేతర గ్రామం

:
## మూలాలు

వర్గం:తాడిపత్రి మండలంలోని రెవిన్యూయేతర గ్రామాలు
చెర్లోపల్లె (పెద్దపప్పూరు)

**చెర్లోపల్లె **, అనంతపురం జిల్లా, పెద్దపప్పూరు మండలానికి చెందిన రెవెన్యూయేతర  గ్రామం

## మూలాలు

## వెలుపలి లంకెలు

వర్గం:పెద్దపప్పూరు మండలంలోని రెవిన్యూయేతర గ్రామాలు
నీలంపల్లి (బుక్కరాయసముద్రం మండలం)

**నీలంపల్లి **, అనంతపురం జిల్లా, బుక్కరాయసముద్రం మండలానికి చెందిన గ్రామం

## మూలాలు

## వెలుపలి లంకెలు
వెంకటాద్రిపల్లి

**వెంకటాద్రిపల్లి **, అనంతపురం జిల్లా, బెళుగుప్ప మండలానికి చెందిన రెవెన్యూయేతర  గ్రామం. 

## మూలాలు

## వెలుపలి లంకెలు

వర్గం:బెళుగుప్ప మండలంలోని రెవిన్యూయేతర గ్రామాలు
కొనప్పపాళ్యం

**కొనప్పపాళ్యం ** అనంతపురం జిల్లా మడకశిర మండలానికి చెందిన రెవెన్యూయేతర గ్రామం.

## మూలాలు

## వెలుపలి లంకెలు
క్లైవ్ రైస్

**క్లైవ్ ఎడ్వర్డ్ బట్లర్ రైస్** (23జూలై 1949 – 28 జూలై 2015) జాతి వివక్ష నుంచి విముక్తి పొందిన తర్వాత దక్షిణాఫ్రికా క్రికెట్ జట్టుకు తొలి కెప్టెన్‌గా వ్యవహరించిన మాజీ ఆల్‌రౌండర్.ఆయన ఫస్టు క్లాస్ క్రికెట్ లో బ్యాటింగ్ సరాసరి 22.49. ఆయన 1979-1987 మధ్య నాట్టింగమ్‌షైర్ కంట్రీ క్రికెట్ క్లబ్ కు కెప్టెన్ గా వ్యవహరించారు.
## జీవిత విశేషాలు
1971-72 సీజన్‌లో ఆయన ఆస్ట్రేలియా పర్యటనకు ఎంపికయ్యారు. అయితే అప్పటి దక్షిణాఫ్రికా ప్రభుత్వం అనుసరిస్తున్న వర్ణ వివక్ష విధానాల పట్ల వ్యతిరేకత వ్యక్తమవడంతో ఆ పర్యటన రద్దయింది. 1991 నవంబర్‌లో దక్షిణాఫ్రికా మళ్లీ అంతర్జాతీయ స్రవంతిలోకి వచ్చిన తర్వాత ఆ దేశ క్రికెట్ జట్టు కెప్టెన్‌గా రైస్‌ను నియమించారు. ఈ జట్టు భారత్‌లో పర్యటించి మూడు అంతర్జాతీయ వనే్డ మ్యాచ్‌లు ఆడింది. ఆస్ట్రేలియా, న్యూజిలాండ్ వేదికలుగా 1992లో జరిగిన ప్రపంచ కప్ క్రికెట్ టోర్నమెంట్‌లో పాల్గొన్న దక్షిణాఫ్రికా జట్టు నుంచి రైస్‌ను వివాదాస్పద రీతిలో తొలగించారు. జాతి వివక్ష కారణంలో దాదాపు 20 ఏళ్లు క్లైవ్ దక్షిణాఫ్రికా దేశవాళి క్రికెట్ లోనే ఆడాడు. 1991లో దక్షిణాఫ్రికాపై అంతర్జాతీయ నిషేధం తొలగిన తర్వాత తొలి వన్డే సీరీస్ కు రైస్ కెప్టెన్ గా నిలిచాడు. 42 ఏళ్ల వయస్సులో ఆ సీరీస్ లో మూడు వన్డేలు ఆడాడు. తర్వాత 1992 వరల్డ్ కప్ కు రైస్ ను ఎంపిక చేయలేదు. అంతకు ముందు కెర్రి ప్యాకర్ వరల్డ్ సీరీస్ లో కూడా రైస్ ఆడాడు. 482 ఫస్ట్ క్లా స్ మ్యాచ్ లలో 48 సెంచరీలు చేశాడు. 930 వికెట్లు పడగొట్టాడు.

## మరణం
బ్రెయిన్ ట్యూమర్ (మెదడులో కణితి)తో బాధపడుతున్న రైస్ క్రికెట్ కెరీర్‌లో ఎక్కువ భాగం దక్షిణాఫ్రికా జట్టు అంతర్జాతీయ పోటీలకు దూరమైన 20 ఏళ్ల కాలంలోనే సాగింది. 66వ పడిలో ప్రవేశించిన రైస్  బెంగళూరులో రోబోటిక్ రేడియేషన్ చికిత్స చేయించుకున్నారు. ఈ చికిత్స జరిగిన నాలుగు నెలలకే ఆయన జూలై 28 2015 మంగళవారం తన స్వదేశంలో కన్నుమూశారు. 

## మూలాలు

## వనరులు
* Sproat, I. (1988) *The Cricketers' Who's Who 1988*, Willow Books: London. ISBN 0 00 218285 8.

## ఇతర లింకులు
* Clive Rice Sports and Bush Safaris website
* 
* Sunday Times article జనవరి 3 2010 
* Fasmily tree 

వర్గం:1949 జననాలు
వర్గం:2015 మరణాలు
వర్గం:దక్షిణాఫ్రికా క్రికెట్ క్రీడాకారులు
భారతీయులకు వీసా అవసరం లేని దేశాలు

ప్రపంచంలో కొన్ని దేశాలకు భారతీయులు వీసా లేకుండానే వెళ్ళవచ్చు.. ఇటీవల ఆయా దేశాలకు సంబంధించి ఎలాంటి ప్రయాణ సంబంధ మార్పులు లేవన్న విషయాన్ని ప్రజలు సంబంధిత ఎంబసీ లేదా దౌత్య కార్యాలయాన్నిగానీ సంప్రదించి నిర్ధారణ చేసుకోవలసి ఉంటుంది. వీసా అవసరం లేని దేశాలు, ఆయా ప్రాంతాలు..

హాంకాంగ్ (14 రోజులవరకు వీసా అవసరం లేదు)
కేప్ వెర్డే
కొమొరోస్ దీవులు,
డిజిబౌటి,
ఇథియోపియా,
మడగాస్కర్ (30 రోజులవరకు చెల్లుబాటు),
సెయింట్ లూసియా (ఆరు వారాలవరకు),
సమోవా (60 రోజులవరకు),
జోర్డాన్ (రెండు వారాలవరకు),
కెన్యా (మూడు నెలలవరకు),
ఇండోనేషియా (30 రోజులవరకు),
లావోస్ (30 రోజులవరకు),
సేషెల్స్ (నెల రోజులవరకు),
పలవూ (30 రోజులు),
డొమినికా,
ఈక్వడార్,
ఎల్ సాల్వడోర్,
ఫిజీ,
హైతీ,
మైక్రోనేషియా
నేపాల్
భూటాన్,
గ్రెనడా,
మారిషస్,
రీయూనియన్,
సెయింట్ విన్సెంట్,
బ్రిటిష్ వర్జిన్ ఐల్యాండ్స్,
మాంట్ సెరాట్

ఇది కాక 43 దేశాల్లో భారతీయులకు అరైవల్ వీసా ఇస్తున్నాయి, 36 దేశాల్లో ఈ-వీసా అందిస్తున్నాయి ఇరాన్, ఇండొనేసియా, మయన్మార్ లాంటి దేశాల్లో భారతీయులకు వీసా ఆన్ అరైవల్ సౌకర్యాన్ని కల్పిస్తున్నాయి. శ్రీలంక, న్యూజిలాండ్, మలేసియా లాంటి దేశాలు ఈ-వీసా సౌకర్యాన్ని కల్పిస్తున్నాయి.
ఫారిన్ యాక్సెంట్ సిండ్రోమ్

**ఫారిన్ యాక్సెంట్ సిండ్రోమ్** అనేది రోగి విదేశీ యాస లేదా భాష మాట్లాడి అర్థంచేసుకోగల స్థితి సాధించే అరుదైన వైద్య స్థితి.

సాధారణంగా బ్రెయిన్ యాక్సెంట్ సిండ్రోమ్ బ్రెయిన్ స్ట్రోక్ ఫలితంగా వస్తూంటుంది, అయితే తలకు తగిలే బలమైన గాయం వల్ల, మైగ్రేన్ వల్ల లేదా డెవలప్మెంటల్ సమస్యల వల్ల కూడా రావచ్చు. ఈ స్థితి మొట్టమొదట 1907లో నమోదచేయబడింది, 1941 నుంచి 2009 వరకూ 69 నమోదైన కేసులున్నాయి.

వక్రీకరించిన ఆర్టిక్యులేటరీ ప్లానింగ్ కారణంగా ఈ సమస్య తలెత్తుతుంది. పలు పత్రికలు ఈ సమస్య వల్ల దగ్గరలోని యాస, భాష వచ్చినట్టు రాస్తున్నా, ఫారిన్ యాక్సెంట్ సిండ్రోమ్ ఉన్నవారికి ప్రత్యేకించిన విదేశ యాస గానీ, మరే విదేశీభాషల్లో ధారాళంగా మాట్లాడే శక్తికానీ రాదు. 2010లో వెలుగుచూసిన ఓ నిర్ధారితం కాని వార్తాకథనం ప్రకారం క్రోటియన్ భాషా వ్యవహర్త కోమా నుంచి బయటకు రాగానే జర్మన్ భాష ధారాళంగా మాట్లాడేశక్తి కలిగింది, కానీ మెదడుకు కలిగిన గాయం తర్వాత రోగి విదేశీభాష మాట్లాడే శక్తి పెరిగినట్టు నిర్ధారితమైన కేసు లేదు. పిల్లల్లో ఫారిన్ యాక్సెంట్ సిండ్రోమ్ ఉన్నవారి నుంచి వారి తోబుట్టువులో, స్నేహితులో వారి కొత్త యాసను అందిపుచ్చుంకుంటున్నారన్న కేసులు నమోదయ్యాయి.

## మూలాలు

## ఇతర లింకులు
* Article from New Zealand 13th July 2010
* "Stroke gives man Italian accent" at BBC Radio 4 Home Truths, 4 November 2005
* "I woke up with a foreign accent" at ABC News
* Journal of Neurolinguistics, Volume 19, Issue 5. Special issue on foreign accent syndrome.
* "Foreign Accent Syndrome Support" – site created by researchers at University of Texas at Dallas
* "Health Sentinel: Connecting symptoms finally leads to disorder diagnosis" – article from Fort Wayne, IN describing a woman's struggles with rare conditions, including Foreign Accent Syndrome. 6 December 2010
*  "Woman Goes to Bed with Migraine, Wakes Up with European Accent"  – article from Wabash, IN The Paper 24 July 2013.
* "FAS Sisters" Ellen and Fran meet for the first time weeks after Ellen's onset of Foreign Accent Syndrome and years after Fran's. Video, May 2009
* "Re:FAS Sisters" – A YouTube video of Foreign Accent Syndrome speech at six months post onset. November 2009. Six months after onset of Foreign Accent Syndrome.
* "FAS birthday 2" Video of Ellen explaining differences in Foreign Accent Syndrome manifestations learned over four years.
* "Foreign Accent Syndrome – Ellen5e Learning and teaching Ellens- FAS_Birthday_4"- video of Ellen speaking four years post onset of Foreign Accent Syndrome. Shows adaptation technique for singing and speech. May 11, 2013.

వర్గం:వ్యాధులు
కొంకలి వసుంధర

thumb|కొంకలి వసుంధర ఫోటో
**కొంకలి వసుంధర** ప్రముఖ సంగీత విద్వాంసురాలు. ఆమె హిందుస్థానీ శాస్త్రీయ సంగీత విద్వాంసులు స్వర్గీయ పండిట్‌ కుమార్‌ గంధర్వ సతీమణి. వారి కుమార్తె కలపిని కొంకలి సైతం గాత్ర సంగీత కళాకారిణిగా పేరు తెచ్చుకున్నారు. ఆమె కళాకారిణిగా పద్మశ్రీ తో సహా పలు ప్రతిష్ఠాత్మక అవార్డులను పొందారు.
## జీవిత విశేషాలు
వసుంధర కొంకలి (శ్రీఖండే) సంగీతకారుల కుటుంబంలో జంషెడ్‌పూర్‌ 1931న జన్మించింది.1946లో ముంబయిలోని ప్రొఫెసర్ డి.ఆర్.డియోధర్ వద్ద సంగీతం అభ్యసించారు. ఆమె హిందుస్థానీ శాస్త్రీయ సంగీత విద్వాంసులు స్వర్గీయ పండిట్‌ కుమార్‌ గంధర్వను వివాహమాడిన తరువాత ఆయన వద్ద సంగీత అధ్యయనం చేయడమే కాకుండా ఆయనకు సంగీత సహకారాన్నందించారు. ఆమ భర్త ఆరోగ్యాన్నే కాకుండా సంగీత కళకు కూడా చేయూతనందించారు.ఆమె ఆయనతోకలసి అనేక సంగీత కార్యక్రమాలలో పాల్గొన్నది.ఆమె "గీతవర్ష", "గీత్ వసంత్", "గీత్ హేమంత్" , "తులసీదాస్ ఏక్ దర్శన్" వంటి సృజనాత్మక కార్యక్రమాలను నిర్వహించింది. ఆమె, ఖాయల్, ఫోక్ సాంగ్స్, భజన్స్ లను చక్కగా ఆలపించేది. ఆమె ఆల్ ఇండియా రేడియో, దూరదర్శన్  లకు నిరంతర కళాకారిణి. ఆమె అనేక అవార్డులను కైవసం చేసుకుంది. అందులో సంగీత నాటక అకాడమీ అవార్డు ఒకటి. ఆమె కుమార్తె కలపిని కొంకలి కూడా సంగీత విధ్వాంసురాలే.

## మరణం
ఆమె మధ్యప్రదేశ్‌ దెవాస్‌లోని స్వగృహంలో జూలై 29 2015 బుధవారం మృతి చెందారు.
## మూలాలు

## ఇతర లింకులు
* Vasundhara Komkali, Indian Classical Vocalist 
* Eminent musician Vasundhara Komkali
* టైమ్స్‌ ఆఫ్ ఇండియా - Well known vocalist Vasundhara Komkali passes away

వర్గం:2015 మరణాలు
వర్గం:పద్మశ్రీ పురస్కారం పొందిన మహిళలు
వర్గం:హిందుస్థానీ సంగీత గాయకులు
వర్గం:రేడియో ప్రముఖులు
వర్గం:సంగీత నాటక అకాడమీ అవార్డు గ్రహీతలు
వర్గం:1931 జననాలు
బేరియం సల్ఫైడ్

**బేరియం సల్ఫైడ్** అనునది ఒక రసాయన సంయోగ పదార్థం.బేరియం, సల్ఫర్ అను రెండు మూలకాల సమ్మేళనం వలన బేరియం సల్ఫైడ్ ఏర్పడినది.ఇది ఒక అకర్బన సమ్మేళన పదార్థం.
ఈ సమ్మేళన పదార్థం యొక్క రసాయనిక ఫార్ములా BaS.బేరియం కార్బోనైట్ (BaCO3, వర్ణకం లిథోపోన్, జింకు సల్ఫైడ్ (ZnS) బేరియం సల్ఫేట్ (BaSO4) వంటి పలు బేరియం సంయోగ పదార్థాల ఉత్పత్తికి బేరియం సల్ఫైడ్ పుర్వగామి (precursor) గా పనిచేయును. ఇతర క్షార మృత్తిక లోహాల చాకోజేనైడ్‌లవలె బేరియం సల్ఫైడ్ను, ఎలక్ట్రాన్ డిస్ప్లేలలో తక్కువ పొడవుగల కాంతి తరంగధ్యైర్ఘ్య ఏమిటర్ (wavelength emitters) గా ఉపయోగిస్తారు.
## భౌతిక లక్షణాలు
బేరియం సల్ఫైడ్ రంగులేని ఘన స్థితిలో ఉండు ఒక సంయోగపదార్థం.బేరియం సల్ఫైడ్‌యొక్క అణుభారం 169.39 గ్రాములు/మోల్. ఈ సమ్మేళన పదార్థం యొక్క సాంద్రత 4.25 గ్రాములు/సెం.మీ3. బేరియం సల్ఫైడ్ యొక్క ద్రవీభవన స్థానం 1,200&nbsp;°C (2,190&nbsp;°F; 1,470K).ఈ రసాయన పదార్థం బాష్పికరణ కన్న ముందే వియోగం చెందును.నీటిలో కరుగుతుంది.నీటి ఉష్ణోగ్రత పెరిగే కొలది, నీటిలో ద్రావణీయత పెరుగుతుంది.ఆల్కహాల్‌లో కరుగదు.

## ఆవిష్కరణ-ఉత్పత్తి
విన్సేన్టినస్ కాసియోరోలస్ (Vincentinus Casciorolus1571-1624 ) అనునతడు, బారైట్ (barite) అను ఖనిజంగా లభించు బేరియం సల్ఫేట్ (Baso4) ను క్షయికరించడం ద్వారా బేరియం సల్ఫైడ్ ను మొదటి సారి ఉత్పత్తి చేసాడు.. వర్తమాన కాలంలో కాసియోరోలస్ ప్రక్రియలో మార్పు చేసి గతంలో ఉపయోగిస్తున్నపిండి (flour) కి ప్రత్నామ్యాయంగా కోక్ (coke) ను ఉపయోగిస్తున్నారు.ఈ విధానాన్ని కార్బోథేర్మిక్ చర్య అంటారు
:BaSO4 + 2C → BaS + 2CO2
బేరియం సల్ఫేట్ కు ఉన్న ఫాస్పారెసేన్స్ ఈ సమ్మేళనంలో ఉండు స్వాభావిక రాగి మాలిన్యం వలన అని తెలుస్తున్నది.

## భద్రత
బేరియం సల్ఫైడ్ విషపూరితమైనది.నీటితో సంపర్కం వలన హడ్రోజన్ సల్ఫైడ్ అను విషయుతమైన వాయువును విడుదల చేయును.
## ఇవికూడా చూడండి
బేరియం
## మూలాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:బేరియం సమ్మేళనాలు
వర్గం:అకర్బన సమ్మేళనాలు
తోటకూర వెంకటనారాయణ (అధ్యాపకులు)

**తోటకూర వెంకటనారాయణ,** రిటైర్డ్ ప్రిన్సిపాల్,  చరిత్ర అధ్యాపకులు, రచయిత. చుండి రంగానాయకులు కళాశాలలో చరిత్ర అధ్యాపకులుగా, ప్రదానాధ్యాపకులుగా సేవలందించారు .
## వ్యక్తిగత జీవితం
తోటకూర వెంకట నారాయణ ప్రకాశం జిల్లా చిన గంజాం మండలం  సంతరావూరు లో జనవరి 21 1953 లో జన్మించాడు. ఐదవ తరగతి వరకు సంతరావూరు సర్కారు పాఠశాల లో, ఎస్.ఎస్.ఎల్.సి వరకు గోరంట్ల వెంకన్న హైస్కూల్ , తిమ్మసముద్రం లో విద్యాభ్యాసం కొనసాగించాడు. పియుసి - బాపట్ల ఆర్ట్స్ అండ్ సైన్స్ కాలేజి లోను, బిఎ. పిఎఎస్ కాలేజి, పెదనందిపాడు లోను, ఎంఎ - గుంటూరు ఆంధ్ర క్రిష్టియన్ కళాశాలలో విద్యాభ్యాసం పూర్తి చేసాడు. 
### కుటుంబం

తండ్రి:- తోటకూర రామకోటయ్య 
తల్లి  :- తోటకూర వేంకట రాఘవమ్మ 
భార్య:- రామసీత 
కూతురు     - గోరంట్ల ప్రత్యూష
అల్లుడు      - గోరంట్ల శశికాంత్ 
మనవరాళ్ళు  - గోరంట్ల లాస్య, గోరంట్ల లౌక్య
కొడుకు     - తోటకూర శ్రీహర్ష   
కోడలు     - మంజూష 


## రచనలు
*పితృదేవోభవ- కవిత్వం (2005)
*గుర్తుకొస్తున్నాయి-కవిత్వం (2006)
*స్మైలీ-కవిత్వం (2008)
*స్వాతంత్రం కోసం-చరిత్ర వ్యాసాలు (2009)
*మా ఊరు సంతరావూరు -గ్రామ చరిత్ర (2016)
*సంతరావూరు కథలు (2016)
*స్వాతంత్ర్యమే మా జన్మ హక్కని..(గుంటూరు జిల్లా పోరాట యోధుల శంఖారావం)- చరిత్ర పరిశోధనా వ్యాసాలు(2021)
*అదిగదిగో చిలుకూరివారిపాలెం-గ్రామ చరిత్ర(అముద్రితం)

## మూలాలు

## ఇతర లింకులు

వర్గం:1953 జననాలు
వర్గం:తెలుగు రచయితలు
వర్గం:ప్రకాశం జిల్లా రచయితలు
వర్గం:ప్రకాశం జిల్లా ఉపాధ్యాయులు
కలపిని కొంకలి

thumb|కలపిని కొంకలి
**కలపిని కొంకలి** సంగీత విద్వాంసురాలు. ఆమె సుప్రసిద్ధ సంగీతకారులైన కొంకలి వసుంధర, కుమార్ గాంధర్వ ల కుమార్తె.
## జీవిత విశేషాలు
ఆమె తల్లిదండ్రుల వద్ద సంగీత జ్ఞానాన్ని అభ్యసించారు. ఆమె డేవాస్ (మధ్య భారతదేశం) లో నివసిస్తున్నారు. ఆమె 1980ల ప్రారంభంలో ఆమె తండ్రి సంగీత కారునిగా వివిధ ప్రదేశాలలో ప్రయాణించుటను చూచి ఆయనకు సహాయపడుటలో తన అవసరాన్ని గుర్తించింది.ఆమె తల్లి కూడా "నీవు నేర్చుకోవడం ప్రారంభించు" అని చెప్పింది. ఆమె తల్లి వద్ద సంగీత జ్ఞానాన్ని పొందింది. 1983లో ఆమ తండ్రి వద్ద సంగీత పాఠాలను నేర్చుకున్నది. 1985లో ఆమె తన తండ్రితోపాటు ముంబాయిలో సంగీత ప్రదర్శనలో పాల్గొన్నది.

## అవార్డులు
ఆమె కుమార్ గాంధర్వ సంగీత అకాదమీలో క్రియాశీలక ట్రస్టీ సభ్యులు. ఆమె భారత ప్రభుత్వ సాంస్కృతిక శాఖ నుండి ఫెలోషిప్ పొందారు. ఆమె కుమార్ గాంధర అవార్దును పొందారు.

## రికార్డింగులు
ఆమె స్టుడియో రికార్డింగులలో కొన్ని "ఆరంభ" అంరియు "ఇన్‌హెరిటెన్స్"లు హెచ్.ఎం.టి.విలో విడుదలయ్యాయి. "ఢరోహర్" అనే ఆల్బం టైమ్స్ మ్యూజిక్ విడుదల చేసింది. "స్వర మంజరి" రికార్డింగు కూడా విడుదలయింది. ఆమె హిందీ చిత్రాలైన "పహేలీ", "దేవి అహిల్య" లకు సౌండ్ ట్రాక్స్ లను రికార్డు చేసారు.

## మూలాలు

## ఇతర లింకులు
* Kalapini Komkali
* Kalapini Komkali, Indian Classical Vocalist 

వర్గం:హిందుస్థానీ సంగీత గాయకులు
బేరియం ఫెర్రేట్

బేరియం ఫెర్రేట్ ఒక రసాయనిక సంయోగ పదార్థం. ఇది ఒక అకర్బన రసాయన సమ్మేళనం. బేరియం, ఫెర్రస్/ఇనుము, ఆక్సిజన్ మూలకాల సంయోగం వలన బేరియం ఫెర్రేట్ ఏర్పడును.బేరియం ఫెర్రేట్ సమ్మేళనపదార్థం ఐరన్/ఇనుమును +6 ఆక్సిడేసన్ స్థాయిలో కలిగి ఉండును.
.ఈ సంయోగ పదార్థం యొక్క రసాయన ఫార్ములా BaFeO4.బేరియం ఫెర్రేట్ యొక్క అణువు చతురుక్కొణ[FeO4]2− అనియాన్ కలిగి ఉండును.బేరియం ఫెర్రేట్ ముదురు ఎరుపు రంగులో ఉండును.సమ్మేళన పదార్థం యొక్క అణుభారం 257.17 గ్రాములు/మోల్.నీటిలో కరుగదు.
## ఉత్పత్తి-రసాయన ధర్మాలు
పొటాషియం ఫెర్రేట్, బేరియం క్లోరైడ్  మిశ్రమం నుండి అవక్షేపంగా నిర్జల బేరియం ఫెర్రేట్‌ను వేరుచెయ్యుదురు. పొటాషియం ఫెర్రేట్ ఒక ఆక్సీకరణ కారకం (oxidising agent) సేంద్రియ సంశ్లేషణలో బేరియం ఫెర్రేట్‌ను ఆక్సీకరణ కారకంగా వినియోగిస్తారు.

## ఇవికూడా చూడండి
బేరియం
## మూలాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:బేరియం సమ్మేళనాలు
వర్గం:అకర్బన సమ్మేళనాలు
ఎన్.కరుణాకర్

**ఎన్.కరుణాకర్**  పత్రికా చిత్రకారుడు.
## జీవిత విశేషాలు
బాపు, బాలి తరువాత పత్రికా చిత్రకళలో కరుణాకర్ విశేష కృషి చేశాడు. విశాఖపట్నంలో సూర్య ప్రకాశరావు, కస్తూరిబాయి దంపతులకు 1953, ఆగస్ట్ 4 న జన్మించాడు. ఆయన అమీర్‌పేటలోని ప్రభుత్వ పాఠశాలలో విద్యనభ్యసించి, ఏపి కాలేజీ నుండి బి.ఎస్.సి., తర్వాత బి.ఎఫ్.ఏ.(ఫోటోగ్రఫీ) డిగ్రీ అందుకున్నాడు. ప్రముఖ పత్రికలలో చిత్రకారుడిగా పనిచేశాడు. సోమాజిగూడలోని క్రాంతిశిఖర అపార్ట్‌మెంట్‌లో ఆధునిక గ్రాఫిక్స్‌ను నడిపాడు. గురుబ్రహ్మ టీ.వీ. సీరియల్ కు 1997 సం. నంది అవార్డు అందుకున్నాడు. ఈయన ఆంధ్రభూమి, స్వాతి, ఆంధ్రప్రభ, ఆంధ్రజ్యోతి, రచన లాంటి అనేక పత్రికల్లో సుమారు రెండున్నర దశాబ్దాలపాటు తెలుగు పాఠకులను తన చిత్రాలతో అలరించాడు.

## వ్యక్తిగత జీవితం
కరుణాకర్‌కు ఇద్దరు కుమార్తెలు, ఒక కొడుకు ఉన్నారు. 2013 సెప్టెంబరు 12  గురువారం సాయంత్రం గుండెనొప్పితో మృతి చెందారు. 
## మూలాలు

## ఇతర లింకులు

వర్గం:తెలుగువారిలో చిత్రకారులు
వర్గం:2013 మరణాలు
వర్గం:గుండెపోటు మరణాలు
వర్గం:విశాఖపట్నం జిల్లా చిత్రకారులు
బేరియం అయోడైడ్

**బేరియం అయోడైడ్** ఒక రసాయన సమ్మేళన పదార్థం.బేరియం అయోడైడ్ ఒక అకర్బన సంయోగ పదార్థం.బేరియం, అయోడిన్ మూలక పరమాణువుల సంయోగం వలన బేరియం అయోడైడ్ ఏర్పడినది.నిర్జల/అనార్ద్ర (anhydrous) బేరియం అయోడైడ్ యొక్క రసాయన ఫార్ములా BaI2.రెండు నీటి అణువులను (dihydrate) కలిగిన బేరియం అయోడైడ్ యొక్క రసాయన ఫార్ములా BaI2•2H2O.హైడ్రేటెడ్ బేరియం అయోడైడ్‌ను వేడి చేసిన నిర్జల (తడిలేని) బేరియం అయోడైడ్‌గామారును.
## బేరియం అయోడైడ్ యొక్క భౌతిక ధర్మాలు
నిర్జల బేరియం అయోడైడ్ తెల్లగాను, సార్ద్ర/జలయోజిత బేరియం అయోడైడ్ (హైడ్రేట్) వర్ణరహితంగా ఉండును. నిర్జల బేరియం అయోడైడ్ వాసన లేని రసాయన సమ్మేళన పదార్థం.అనార్ద్ర/నిర్జల (తడిలేని) బేరియం అయోడైడ్ అణువు అర్థోరోంబిక్ అణుసౌష్టవాన్ని కలిగి ఉంది. అనార్ద్ర బేరియం అయోడైడ్ యొక్క అణుభారం 391.136 గ్రాములు /మోల్.సార్ద్ర/జలయోజిత బేరియం అయోడైడ్ (dihydrate) యొక్క అణుభారం 427.167 గ్రాములు/మోల్. నిర్జల బేరియం అయోడైడ్ యొక్క సాంద్రత5.15గ్రాములు/సెం.మీ3. డై హైడ్రేట్ (సార్ద్ర/జలయోజిత) బేరియం అయోడైడ్ యొక్క సాంద్రత సాంద్రత4.916 గ్రాములు/సెం.మీ3. అనార్ద్ర /నిర్జల బేరియం అయోడైడ్ యొక్క ద్రవీభవన స్థానం 711&nbsp;°C (1,312&nbsp;°F; 984K).డై హైడ్రేట్ బేరియం అయోడైడ్ 740°Cవద్ద వియోగం చెందును. బేరియం అయోడైడ్ నీటిలో కరుగుతుంది.ఇంకను ఇథనాల్, అసిటోన్ ద్రావణంలలో కరుగును.
## అణు సౌష్టవం
అనార్ద్ర బేరియం అయోడైడ్ అణుసౌష్టవం లెడ్ (II) క్లోరైడ్ అణుసౌష్టవ పోలిక కలిగి, ప్రతి బేరియం అయాన్, తొమ్మిది అయోడైడ్ లిగండ్స్ (ligands) బంధం ఏర్పరచుకొని ఉండును. బేరియం అయోడైడ్‌ యొక్కస్పాటికా కృతి క్లోరైడ్ అణువు సమరూపము కలిగిఉండును.

## రసాయన చర్యలు
బేరియం లోహాన్ని ఇథర్‌లో ఉంచిన/ఉన్న1,2-డై ఐడోఇథేన్ ( 1,2-diiodoethane) తో చర్య జరిపించి నిర్జల/అనార్ద్ర బేరియం అయోడైడ్‌ను ఉత్పత్తి చెయ్యుదురు.బేరియం అయోడైడ్ సమ్మేళన పదార్థం అల్కైల్ పొటాషియం సంయోగ పదార్థాలతో చర్య వలన ఆర్గానో బేరియం సమ్మేళనాలు ఉత్పత్తిఅగును.

బేరియం అయోడైడ్‌ను లిథియంబై ఫినైల్ తో క్షయించిన, అత్యంత చురుకైన క్రియాశీలస్థితి బేరియం లోహం ఏర్పడును.
## అపాయకారిగుణం- రక్షణ స్థితి
అన్ని ద్రావణీయ బేరియం లవణాలవలె బేరియం అయోడైడ్ కూడా విషాక్తము
## ఇవికూడా చూడండి
బేరియం
## మూలాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:బేరియం సమ్మేళనాలు
వర్గం:అకర్బన సమ్మేళనాలు
పూడిపెద్ది

* పూడిపెద్ది సాయికుమార్ : తెలుగు సినిమా నటుడు,డబ్బింగ్ కళాకారుడు.
* పూడిపెద్ది కాశీవిశ్వనాథ శాస్త్రి : ప్రముఖ రచయిత, సాహితీకారుడు.
* పూడిపెద్ది జోగీశ్వర శర్మ : ప్రముఖ డబ్బింగ్ కళాకారుడు, తెలుగు రంగస్థల, సినిమా నటుడు
స్టీవ్ అపిల్టన్

**స్టీవ్ అపిల్టన్** (మార్చి 31, 1960 – ఫిబ్రవరి 3, 2012) మైక్రాన్ టెక్నాజీ సిఇవో. ఆయన సెమీ కండక్టర్స్ టెక్నాజీలో నూతన ఒరవడిని సృష్టించి కొత్త ఆవిష్కరణలకు శ్రీకారం చుట్టారు.
## జీవిత విశేషాలు
ఆయన 1960 మార్చి 31 కాలిఫోర్నియాలో జన్మించారు.మైక్రాన్ టెక్నాలజీలో 1983లో చిన్న ఉద్యోగంలో చేరిన అపిల్టన్ అంచలంచలుగా మేనేజర్, డైరెక్టర్, వైస్ ప్రెసిడెంట్ ఆతర్వాత సిఇవో స్థానానికి ఎదిగారు.ఆయన 1994 లో మైక్రాన్ టెక్నాలజీకి సి.యి.ఓ, చైర్మన్ గా నియమితులయ్యారు. స్టేట్ సుప్రీంకోర్టు అడ్వయజరీ కౌన్సిల్ అపిల్టన్‌ను నేషనల్ సెమీకండక్టర్ టెక్నాలజీ కౌన్సిల్ ఎంపిక చేసింది. వరల్డ్ సెమీ కండక్టర్ కౌన్సిల్‌కు కూడా ఆయన ఎంపికయ్యారు. రెండు పదవులను సమర్థవంతంగా నిర్వహిస్తూనే మైక్రాన్ టెక్నాలజీ సిఇవోగా కంపెనీకి విశిష్టసేవలు అందించారు. అపిల్టన్ కెరీర్‌లో ఇటు వృత్తి ధర్నాన్ని నిర్వహిస్తూనే ఎప్పటికప్పుడు పరిశోధనకోసం కొంత సమయం కేటాయించే వాడు.

## పరిశోధనలు
సెమీ కండక్టర్‌లో చేసిన నిరంతర పరిశోధనల వల్ల ఎక్కువ సామర్థ్యంకల ఫ్లాష్ మెమరీ అపిల్టన్ నేతృత్వంలో తయారు చేయడం సాధ్యమైంది. మైక్రో టెక్నాలజీని ఫ్లాష్‌మెమరీ పుణికిపుచ్చుకోవడంవల్ల ఎంతకాలమైనా డేటా భద్రంగా నిలువ ఉంచుకునే చిన్ని పెరిఫిరల్స్ ఉత్పత్తి సాధ్యం అయింది.అంతకు ముందు 2004 సంవత్సరంలో కూడా జరిగిన ఘోర విమానప్రమాదం నుంచి తృటిలో ఆయన తప్పించుకున్నారు. అప్పుడు జరిగిన ప్రమాదంలో అపిల్టన్ తలకు, ఊపిరితిత్తులకు,వెనె్నముకకు గాయాలు అయ్యాయి.
## అవార్డులు
ఇన్‌ఫర్మెషన్ టెక్నాలజీ రంగంలో ఎన్నో అవార్డులను అందుకున్నారు. చివరగా 2011లో రాబర్డ్ నైసీ అవర్డును అందుకున్నారు. కారు రేస్‌లు అంటే ఆయనకు సరదా. 2006 సంవత్సరంలో 1,047 మైళ్లు 25 గంటల 25 నిముషాల్లో నడిపి రికార్డును సృష్టించాడు.
## మరణం
ఫిబ్రవరి 3, 2012 న జరిగిన విమాన ప్రమాదంలో మృతి చెందారు.బోసీ విమానాశ్రయంలో అపిల్టన్ ప్రయాణిస్తున్న ప్రైవేట్ విమానం అత్యవసరంగా దింపాల్సి వచ్చినప్పుడు జరిగిన ప్రమాదంలో మృతి చెందాడు.

## మూలాలు

## ఇతర లింకులు
* 2006 Q&A with USA Today about tennis and leadership

వర్గం:1960 జననాలు
వర్గం:2012 మరణాలు
వర్గం:భౌతిక శాస్త్రవేత్తలు
వర్గం:విమాన ప్రమాదాల్లో మరణించినవారు
బండి రవీందర్

**బండి రవీందర్‌** వరంగల్‌జిల్లాకు చెందిన సీనియర్‌ జర్నలిస్టు, హెచ్‌ఎంటివి రీజినల్‌ కోఆర్డినేటర్‌. తెలంగాణ ఉద్యమంలో చురుకుగా పాల్గొన్నరు.
## జీవిత విశేషాలు
రవీందర్ వరంగల్ జిల్లా చిట్యాల మండలం బావుసింగ్ పల్లిలో ఆగస్టు 3 1976 న జన్మించారు. ఆయన విశాలాంద్ర దినపత్రికలో తన జర్నలిస్టు కెరీర్ 1996 ను ప్రారంభించారు.తరువాత ఆయన అంచెలంచెలుగా ఎదిగి హన్మకొండలో స్టాఫ్ రిపోర్టరుగా పనిచేసారు. ఆయన ఆంధ్రజ్యోతి దినపత్రిక, న్యూస్ ఛానెల్(టి.వి.9) లో కూడా పనిచేసి హెచ్.ఎం.టి.వి రీజనల్ కోఆర్డినేటరుగా కూడా పనిచేసారు. హన్స్ ఇండియా పత్రికకు శాఖ్యా మేనేజరుగా కూడా పనిచేసారు. ఆయన వ్యక్తిత్యం ఈ తరం  జర్నలిస్టుకకు మార్గదర్శకంగా నిలుస్తుంది.ఈయన నిబద్ధత గల పాత్రికేయుడు. ఆయన తెలంగాణా ఉద్యమంలో చురుకుగా పాల్గొన్నాడు. ఆయన తెలంగాణ జర్నలిస్టుల ఫోరం కు సభ్యునిగా కూడా ఉన్నారు. డిసెబరు 2013 న "కాకతీయ వంశ రహస్యం" అనే పుస్తకాన్ని ప్రచురించారు. 
## మరణం
ఆయనకు బ్రెయిన్ ట్యూమర్ వ్యాధి ఉందని తేలడంతో హైదరాబాద్‌లోని కిమ్స్‌ ఆస్పత్రిలో శస్త్రచికిత్స నిర్వహించుకుని హన్మకొండ బాలసముద్రంలోని తన ఇంటి వద్దే గత 10రోజులుగా ఉంటున్న బండి రవీందర్‌కు మే 1 2014 గురువారం ఉదయం అకస్మాత్తు గా పల్స్‌ పడిపోయి శ్వాస ఆగిపోవడంతో హుటాహుటిన సమీపం లోని లైఫ్‌లైన్‌ ఆస్పత్రికి తరలించారు. ఆస్పత్రిలో డాక్టర్లు చికిత్స నిర్వహించినా ఫలితం లేకపోవడంతో మృతిచెందారు. బండి రవీందర్‌కు భార్య(చంద్రకళ), ఇద్దరు కుమారులు(అఖిల్, నిఖిల్) ఉన్నారు.

## మూలాలు

## ఇతర లింకులు
* అలుపెరుగని బతుకు బండి జ్ఞాపకం

వర్గం:1976 జననాలు
వర్గం:2014 మరణాలు
వర్గం:పాత్రికేయులు
వర్గం:వరంగల్లు జిల్లా వ్యక్తులు
బి.జి.వర్గీస్

**బూలి జార్జ్ వర్గీస్**(21 జూన్ 1927 &ndash; 30 డిసెంబరు 2014)  'ఇండియన్ ఎక్స్‌ప్రెస్', 'హిందూస్థాన్ టైమ్స్' ఆంగ్ల పత్రికల ఎడిటర్‌గా ఆయన పనిచేశారు.
1975 లో ఆయనకు రామన్ మెగసెసే అవార్డు జర్నలిజం సేవలకుగానూ వచ్చింది. 1986 తరువాత ఆయన న్యూఢిల్లీ థింక్ టాంక్(సెంటర్ ఫర్ పాలసీ రీసెర్చ్]] కు సహకారం అందించారు.

## జీవిత విశేషాలు
ఆయన డూన్ స్కూల్ లో చదివారు. తరువాత సెయింట్స్ స్టీఫెన్ కళాశాల,న్యూఢిల్లీ లో ఆర్థికశాస్త్రాన్ని అభ్యసించారు. కేంబ్రిడ్జ్ లోని ట్రినిటీ కాలేజీ లో మాస్టర్స్ డిగ్రీని పొందారు.

వర్గీస్ 1966 నుంచి 1969 వరకూ అప్పటి ప్రధాని ఇందిరాగాంధీకి సమాచార వ్యవహారాల సలహాదారుగా వ్యవహరించారు .1969 నుండి 1975 వరకు హిందూస్థాన్ టైమ్స్ కు ఎడిటరుగా పనిచేసారు. అయితే, 1975లో ఇందిర అత్యయిక పరిస్థితి విధించడాన్ని ఆయన వ్యతిరేకించారు.అందువల్ల ఉద్యోగాన్ని కోల్పోయారు. పౌరహక్కుల రక్షణకోసం ఆయన ఎంతో కృషిచేశారు.1982 నుండి 1986 వరకు ఇండియన్ ఎక్స్‌ప్రెస్ కు ఎడిటరుగా వ్యవహరించారు. 2002లో జరిగిన గుజరాత్ అల్లర్లపై ఏర్పాటైన ఎడిటర్స్ గిల్డ్ నిజనిర్ధారణ సంఘంలో సభ్యుడుగా ఉన్నారు. 'వాటర్స్ ఆఫ్ హోప్', 'ఇండియాస్ నార్త్ ఈస్ట్' 'ఫోర్త్ ఎస్టేట్(2005)' వంటి పుస్తకాలు రాశారు.

## వ్యక్తిగత జీవితం
వర్గీస్‌కు భార్య జమీలా, కుమారులు విజయ్, రాహుల్ ఉన్నారు. 
## మరణం
రెండు వారాలుగా డెంగీ జ్వరం, శారీరక బలహీనతతో బాధపడిన వర్గీస్ క్రమంగా వ్యాధినిరోధక శక్తి క్షీణించడంతో 2014 డిసెంబరు 30 మంగళవారం సాయంత్రం తుదిశ్వాస విడిచారు.
## మూలాలు

వర్గం:1927 జననాలు
వర్గం:2014 మరణాలు
వర్గం:రామన్ మెగసెసే పురస్కార గ్రహీతలు
వర్గం:పాత్రికేయులు
బేరియం పెరాక్సైడ్

**బేరియం పెరాక్సైడ్** ఒక రసాయన సంమ్మేళన పదార్థం. బేరియం, ఆక్సిజన్ మూలకాల పరమాణువు ల సమ్మేళనం వలన బేరియం పెరాక్సైడ్ ఏర్పడినది.ఇది ఒక ఆకర్బన సంయోగ పదార్థం. ఒక పరమాణువు బేరియంతో రెండు ఆక్సిజన్ పరమాణువులు సంయోగం వలన బేరియం పెరాక్సైడ్ అణువు ఏర్పడును.ఈ సమ్మేళన పదార్థం యొక్క రసాయన ఫార్ములా BaO2.శాస్త్రవేత్తలచే కనుగొనబడిన ఆకర్బన పెరాక్సైడులలో బేరియం పెరాక్సైడ్ మొదటిది.బేరియం పెరాక్సైడ్ ఒక ఆక్సీకరణి, మండించిన పచ్చని రంగుతో వెలుగులుప్రసరించును.అందుచేత ఈ సమ్మేళన పదార్థాన్ని బాణసంచా (fire works) తయారీలో ఉపయోగిస్తారు. హైడ్రోజన్ పెరాక్సైడ్ తయారీలో బేరియం పెరాక్సైడ్ పుర్వగామి (precursor) గా పనిచేయును.
## భౌతిక ధర్మాలు
బేరియం పెరాక్సైడ్ ఘన స్థితిలో ఉండును. నిర్జల (anhydrous, జలయోజిత/నార్ధ్ర (hydrated) రూపాలలో లభ్యం.నిర్జల బేరియం పెరాక్సైడ్ బూడిద– తెలుపు రంగులో ఉండగా, నార్ధ్ర బేరియం పెరాక్సైడ్ (octahydrated,8 అణువులు, ఒక అణువు బేరియం పెరాక్సైడ్‌లో8 నీటి అణువుల బంధం) వర్ణ రహితంగా కన్పిస్తుంది.నిర్జల బేరియం పెరాక్సైడ్ యొక్క సాంద్రత 5.68 గ్రాములు/సెం/మీ3. ఆక్టాహైడ్రేట్ బేరియం పెరాక్సైడ్ సాంద్రత 2.292 గ్రాములు/సెం.మీ3. నిర్జల బేరియం పెరాక్సైడ్ యొక్క అణుభారం 169.33 గ్రాములు/మోల్ కాగా ఆక్టాహైడ్రేట్ బేరియం పెరాక్సైడ్ యొక్క అణుభారం
313.45 గ్రాములు/మోల్.బేరియం పెరాక్సైడ్ పదార్థం ద్రవీభవన స్థానం450°C (842&nbsp;°F; 723K).నార్ధ్ర బేరియం పెరాక్సైడ్ 800&nbsp;°C వద్ద BaO, O2గా వియోగం చెందును.
## అణు నిర్మాణం
బేరియం పెరాక్సైడ్ అణువులో ఒక పరమాణువు బేరియం, రెండు పరమాణువుల ఆక్సిజన్ ల సంయోగం చెందియుండును.ఘన బేరియం అణువుసౌష్టవం, కాల్షియం కార్బైడ్ అణుసౌష్టావానికి సమరూపము .చతుర్కోణ అణునిర్మాణం కలిగి ఉంది.
## ఉత్పత్తి
బేరియం ఆక్సైడ్ సమ్మేళనం, ఆక్సిజన్ (O2) తో ప్రతివర్తక్రియ (reversible reaction) వలన బేరియం పెరాక్సైడ్ ఉత్పత్తి అగును.ఈ పరివర్త చర్య 500°Cవద్ద జరగడం వలన బేరియం ఆక్సైడ్ ఏర్పడును.బేరియం పెరాక్సైడ్ 820°Cవద్ద పరివర్త చర్య జరపడం వలన ఆక్సిజన్ విడుదల అగును.
:2 BaO + O2 ⇌ 2 BaO2
ఈ పరివర్తచర్య విధానం ఒకప్పటి, ఇప్పటిలో వాడుకలేని వాతావరణం నుండి ఆక్సిజన్‌ను వేరు చెయ్యు **బ్రిన్** ప్రక్రియ ఆధారంగా ఈ పరివర్తచర్య విధానాన్ని కనుగొనడం జరిగింది. మిగతా ఆక్సైడులు Na2Oమరియు SrO లు ఇదే విధంగా ప్రవర్తించును.

ప్రస్తుతం వాడుకలో లేని మరొక ఉత్పత్తి విధానంళొ బేరియం పెరాక్సైడ్ సల్ఫ్యూరిక్ ఆమ్లంతో చర్య జరిపించి హైడ్రోజన్ పెరాక్సైడును ఉత్పత్తి చేసేవారు
:BaO2 + H2SO4 → H2O2 + BaSO4
ఇలా ఏర్పడిన అద్రావణి (insoluble) బేరియం సల్ఫెట్‌ని మిశ్రమంనుండి వడకట్టి వేరు చేసే వారు.
## ఉపయోగాలు
*ప్రయోగశాలలలో రసాయన పదార్థంగా, ఆక్సీకరణ కారకంగా ఉపయోగిస్తారు.
*బాణసంచా తయారీలో ఆకుపచ్చ రంగు వెలుగు కైఉపయోగిస్తారు.
* హైడ్రోజన్ పెరాక్సైడును ఉత్పత్తి చెయ్యుటకు ఉపయోగిస్తారు.
## ఇవికూడా చూడండి
బేరియం
## మూలాలు

వర్గం:రసాయన శాస్త్రం
వర్గం:రసాయన సమ్మేళనాలు
వర్గం:బేరియం సమ్మేళనాలు
వర్గం:అకర్బన సమ్మేళనాలు
సుసర్ల గోపాలశాస్త్రి

**సుసర్ల గోపాలశాస్త్రి** ప్రముఖ స్వాతంత్ర్య సమరయోధుడు. ఆయన సివిల్ ఇంజనీరింగ్ లో "భీష్మాచార్యులు"గా సుప్రసిద్ధులు. ఆయన నేతాజీ స్థాపించిన ఆజాద్ హింద్ ఫౌజ్ లో సభ్యునిగా ఉండేవారు.
## జీవిత విశేషాలు
ఆయన అమెరికన్ విశ్వవిద్యాలయం నుండి గౌరవ డిగ్రీని పొందారు, ఆంధ్ర విశ్వవిద్యాలయం నుండి పి.హెచ్.డి పట్టాను పొందారు.

ఆయన స్థానికంగా అనేక సాంకేతిక సంస్థలలో కీలక భూమిక పోషించారు. ఆయన బిల్డర్స్ అసోసియేషన్ ఆఫ్ ఇండియా, వాల్యూర్స్ ఇనిస్టిట్యూట్, ఇండియన్ ఇనిస్టిట్యూట్ ఆఫ్ బ్రిడ్జ్ ఇంజనీర్స్, ఇండియన్ కాంక్రీట్ ఇనిస్టిట్యూ, అసోసియేషన్ ఆఫ్ కన్సల్టింగ్ సివిల్ ఇంజరీర్స్ వంటి సంస్థలకు తన సేవలందించారు.

ఆయన తత్వవేత్తగా, పరోపకారిగా విశాఖ మ్యూజిక్ అండ్ డాన్స్ అకాడమీకి వ్యవస్థాపక సెక్రటరీగా ఉన్నారు. శోభం గ్రూప్ ఆఫ్ కంపెనీస్ కు మేనేజింగ్ పార్టనర్ గా ఉండేవారు. ఆయన ఇండియన్ రైల్వే, టివియస్ ఇందస్త్రీస్, గోడ్రెస్ అండ్ బోయ్సీ, హెచ్.పి.సి.ఎస్, ఇతర ఆయిల్ కంపెనీలలో పనిచేసారు.

## వ్యక్తిగత జీవితం
ఆయనకు ఇద్దరు కుమారులు, ఐదుగురు కుమార్తెలు. ఆయన కుమార్తె శొంఠి శారదాపూర్ణ ప్రముఖ రచయిత్రి.

## మరణం
ఆయన ఏప్రిల్ 11 2015 న తన 93వ యేట విశాఖపట్నంలోని తన స్వగృహంలో మరణించారు.

## మూలాలు

వర్గం:2015 మరణాలు
వర్గం:విశాఖపట్నం జిల్లా స్వాతంత్ర్య సమర యోధులు
వర్గం:విశాఖపట్నం జిల్లా ఇంజనీర్లు
వర్గం:ఆజాద్ హింద్ ఫౌజ్ సైనికులు
శొంఠి శారదాపూర్ణ

**శొంఠి శారదాపూర్ణ** ప్రముఖ రచయిత్రి. ఆమె స్వాతంత్రసమరయోధులైన సుసర్ల గోపాలశాస్త్రి గారి కుమార్తె.చికాగోలో తెలుగు స్టడీస్ సెంటర్ డైరక్టరుగా పనిచేస్తున్నారు.
## జీవిత విశేషాలు
ఆమె తిరుపతి లో జన్మించింది. కోస్తా ప్రాంత నగరమైన విశాఖపట్నం లో పెరిగింది. ఆమె తండ్రి ప్రముఖ స్వాతంత్ర్యసమరయోధుదు, ఆజాద్ హింద్ ఫొజ్ సభ్యుడు అయిన సుసర్ల గోపాలశాస్త్రిగారు.1975 లో ఆమె అమెరికాకు వలస వెళ్ళారు.ఆమె 1997 లో తెలుగుభాషలో డాక్టరేట్ పొందడంతో పాటు త్రిపురనేని గోపీచంద్ గోల్డ్ మెడల్ ను పొందారు. 2010 లో సంస్కృత భాషలో రెండవ డాక్టరేటు డిగ్రీని పొందారు. భారతదేశం లోని ఉత్కల్ విశ్వవిద్యాలయం నుండి సంగీత శాస్త్రంలో డి.లిట్ చేశారు.ఆమె భారత దేశంలో భాష,సాహిత్యం, కళా ప్రదర్శనలపై గణనీయంగా కృషిచేసారు.ఆమె లాభాపేక్ష లేని స్వచ్చంద సంస్థ అయిన "సప్నా"(అన్నమాచార్య ప్రాజెక్టు ఇన్ నార్త్ అమెరికా) ను 1989లో స్థాపించారు. 1989 లో చికాగో నగరంలో "శ్రీ ఫొండేషన్" ను స్థాపించారు. ఈ సంస్థను అమెరికాలో భారతీయ సంస్కృతీ సాంప్రదాయాలను పరిరక్షించేందుకు గాను స్థాపించారు.ఆమె 2000 లో "సెంటర్ ఫర్ తెలుగు స్టడీస్" ను స్థాపించారు. ఆమె రచయిత,పండితురాలు, 8 పుస్తకాలను ప్రచురించారు. "బ్రహ్మి" అనే త్రైమాసిక జర్నల్ కు ఆమె యజమాని, సంపాదకురాలు.

ఆమె ఆరు సంవత్సరాల పాటు శ్రీ పొట్టి శ్రీరాములు తెలుగు విశ్వవిద్యాలయానికి విజిటింగ్ ప్రొఫెసర్, ప్రోగ్రాం కో ఆర్దినేటరుగా పనిచేసారు.

## ప్రచురణలు
* ప్రతీచి (లేఖలు)
* శరధృతి
* తాళ్ళపాక అన్నమాచార్యుని సంగీత నృత్య కళాభిజ్ఞత.
* మేఘదూతం 
* నీతి సాహస్రి(చాణక్య సూక్తులు)
* శరజ్ఘరి
* తెలుగు సంస్కృతి-భాషా సారస్వతములు
* శరన్నిక్వాణం

## పురస్కారాలు
* భాషారత్న
* 2013 : మహతి పురస్కారం
* 1989 : రాయప్రోలు సుబ్బారావు సాహితీ అవార్డు
* సంగీత కళా ప్రపూర్ణ
* 2005 లో తానా అవార్డు.
* 2006 లో ఆటా అవార్దు.
## మూలాలు

## ఇతర లింకులు
* Dr Sarada Purna Sonty
* sapna సంస్థ అద్వర్యంలో 24 గంటల వీణావాదన-శారదాపూర్ణ ప్రసంగం

వర్గం:తెలుగు రచయిత్రులు
వర్గం:విశాఖపట్నం జిల్లా రచయిత్రులు